Президент сиёсати натижасида Ўзбекистон ёшларининг келажакка ишончи (...)\nПрезидент сиёсати натижасида Ўзбекистон ёшларининг келажакка ишончи ортмоқда — Исроил жамоатчилиги\n«Ёшлар 2020: глобал бирдамлик, барқарор ривожланиш ва инсон ҳуқуқлари» инсон ҳуқуқлари бўйича Самарқанд онлайн форуми иштирокчилари «Дунё» ААга берган интервьюсида ушбу тадбирдан олган таассуротлари билан бўлишмоқда.\nЎзбекистоннинг замонавий ривожланишини катта қизиқиш билан кузатаётган хориждаги ватандошлар ҳам тадбир натижаларидан мамнунлик туйганларини қайд этишяпти.\nИнсон ҳуқуқлари бўйича эксперт, адвокат Лин Курзинер Инсон ҳуқуқлари бўйича Самарқанд форумига таклиф этилгани учун миннатдорлик билан қуйидагиларни қайд этди.\n— Адвокат сифатида профессионал ваколатимга кирадиган инсон ҳуқуқлари мавзусини маъқуллайман. Мазкур форумнинг ташкил этилгани учун ўз миннатдорлигимни билдирмоқчиман. Ёшлар масалалари муҳимдир. Чунки ёш авлод бизнинг келажагимиз бунёдкорлари. Ёшларга сармоя киритиш дунёнинг ривожланишига ҳисса қўшади. Бу ёшларга ривожланиш ва инвестициялар учун янги имкониятларни тақдим этди.\nФорумда дунёни ўзгартириш ва ёш авлоднинг қарорлар қабул қилиш жараёнига қўшадиган ҳиссаси билан боғлиқ муҳим масалаларни илгари суриш, ёшларни тарғиб қилиш бўйича ўз нуқтаи назарлари ва қарашларини очиб бериш каби муҳим масалалар муҳокама қилинди.\n«YBSoul», Исроил компанияси вакили, ватандош Наргиза Қодированинг таъкидлашича, янги авлодни ўқитиш ва иш билан таъминлаш халқаро ҳамжамиятнинг кейинги ҳаракатларида алоҳида ўрин тутиши керак.\n— Ёшлар ҳар доим ўз ҳуқуқ ва эркинликлари, адолат учун курашиб келган, — деди у. — Бугун биз янги даврда яшаяпмиз, ўтган форум эса янги авлод ҳаётда демократик чанқоқлик сезаётганини яна бир бор кўрсатиб берди, шу билан бирга, адолатли ва ишончли келажакнинг ривожланишига умид берди.\nЎзбекистон ёшлари янги ислоҳотлар ва Президент Шавкат Мирзиёевнинг очиқлик сиёсати туфайли ўзларига, келажакка бўлган ишончи ортиб бормоқда. Ўзбекистон раҳбари ташаббуси билан БМТ Бош Ассамблеяси 72-сессиясида Ёшлар ҳуқуқлари тўғрисидаги халқаро конвенция лойиҳаси илгари сурилди.\nХалқаро ҳамжамият ёшларга тобора кўпроқ эътибор қаратиши жуда муҳимдир. Сўнгги йилларда ёш авлод нафақат келажакда етакчи, балки ҳозирги замоннинг асосий кучи экани кенг доирада тан олинмоқда. Ёшлар жамият тараққиётининг янги истиқболларини очиб, унинг ривожланишига бебаҳо ҳисса қўшмоқда. Улар ижтимоий ривожланиш мақсадларига эришиш учун глобал ҳаракатлардаги фаол шериклардир.\nШунингдек, ёшлар гиёҳвандлик ва жиноятчиликка қарши курашда фаол иштирок этмоқда. Уларга коронавирус пандемияси шароитида ҳам жаҳон иқтисодиётини ривожлантиришдек катта масъулият юкланган.


Жами овоз: 7543 та.\nПрезидент Шавкат Мирзиёев 22 февраль куни гидроэнергетика тармоғидаги инвестиция лойиҳалари тақдимоти билан танишди.\n2017 йил май ойида 2017–2021 йилларда гидроэнергетикани ривожлантириш дастури қабул қилинганди. Бу дастурга жами 3,4 миллиард долларлик 65 та лойиҳа киритилган бўлиб, шундан 34 таси янги қувватлар ташкил этиш, 31 таси мавжудларини модернизация қилишга қаратилган.\nРасмий релизга кўра, бугунги кунда 1 100 мегаваттлик 12 та лойиҳа ишга туширилган. 950 мегаваттлик яна 20 та лойиҳа якуний босқичда амалга оширилмоқда.\n2021 йилда умумий қиймати 1 миллиард 420 миллион доллар бўлган 16 та лойиҳа режалаштирилган. Хусусан, 11 та янги гидроэлектр станцияси қурилиб, 587 мегаватт электр қуввати яратилади. Қолган 5 та лойиҳага кўра, мавжуд станциялар модернизация қилиниб, ишлаб чиқариш имконияти кенгайтирилади.\nКиритилди: 12:30 23.02.2021. Ўқилди: 1132 марта. Фикрлар сони: 0 та.


AF Sports Reactive ва Intis Telecom «Локомотив»га клуб брендини ривожлантиришга ёрдам беради\nСпорт 16:43 / 31.08.2019 3521\nЎзбекистон суперлигасида иштирок этаётган «Локомотив» футбол клуби ООО «AF Sports Reactive» (Гамбург) ва «Intis Telecom» (Лондон) компаниялари билан ҳамкорликни йўлга қўйди. Унга кўра, мазкур компаниялар эндиликда «Локомотив» жамоаси ўйинлари тарғиботини янада кучайтириш ҳамда клуб брендини мамлакат ва дунё миқёсида кенгроқ ёйишга маъсул бўлишади.\nИкки томон ўртасида имзоланган меморандумга кўра, шунингдек, «AF Sports Reactive» (www.afsr.agency) «Локомотив» футбол клуби ва футболчиларини ҳуқуқий жиҳатдан қўллаб-қувватлаши ҳам белгиланган.\n«Intis Telecom» компанияси билан ҳамкорлик ва Intis Telecom рақамли сервиси эса клуб мутасаддилари ҳамда ишқибозлари ўртасидаги алоқа янада кучайишига хизмат қилади. Айни дамда «Локомотив»нинг мухлислар базаси яратилмоқда. Ушбу маълумотлар базаси орқали мухлисларни клубга оид энг сўнгги хабарлар, яқинлашиб келаётган ўйинлар ва ҳар хил совринли танловлар ҳакида таништириб борилади. Маълумки, бундай хизмат турлари Европа футболида катта натижа беради ва суперлига етакчиларидан бири бўлган «Локомотив» клуби ҳам аста секин инновацион тарзда мазкур хизматларни татбиқ этмоқчи.\n– Агар Ўзбекистон футболи билан танишиб чиққан бўлсангиз, айтинг-чи, ўзбек клублари қандай қилиб бойиши мумкин? Бизда клублар ҳомийлар ва бошқарув органлари тасарруфида. Бундай ҳолатда клублар бойиб кетиши мумкинми ёки барибир мустақил бўлиш шартми?\nЗакиров Фарид Равильевич («AF Sports Reactive» МЧЖ бошқарувчиси):\n– Келинг, бу мавзуни иккига бўлиб ўрганамиз. Биринчи навбатда мен Ўзбекистондаги ҳолат билан фақатгина шу ерда бўлиб турганим учунгина танишганим йўқ. Мен маълум муддат бу мамлакатда яшаганман ва кўп нарсалардан бохабарман. Ҳозирги кунда Бременда ва Қозонда яшаяпман. Мен муассис бўлган LAUREA GERMANIA фирмаси (www.laurea-international.com) 2016 йилдаёқ Ўзбекистонда ўз ваколатхонасини очган.\nАлбатта, менинг футболга бўлган муҳаббатим мен болалигимдан билган «Рубин» клубидан бошланган ва йилдан йилга кучайиб боряпти. Ўзбекистонга бир неча маротаба келиб, бу ерда кўплаб танишлар орттирдим. «Локомотив» клуби раҳбарлари билан танишганим айниқса катта омадим бўлди. Бу жамоа брендини ривожлантириш, уни тижорийлаштириш ва спорт менежментини ўстиришда ёрдам беришни жуда истагандим. Айнан шунинг учун биз дастлаб Гамбургда унча катта бўлмаган «AF Sports Reactive» маъсуляти чекланган жамиятини очдик.\nЎзбекистондаги деярли барча клублар дотацияда экани тўғри. Лекин бу дегани улар пул ишлай олишмайди, дегани эмас. Шубҳасиз, Англия клубларичалик бўлмаса ҳам, улар ҳам пул ишлаб топа олишади. Агар кичик-кичик қадамлар билан тўғри йўналишда иш олиб борилса, ўйлайманки, Ўзбекистоннинг ҳар бир клубида пул ишлаш имконияти туғилади.\nСаволингизнинг учинчи қисмига келсам, тижоратлаштириш асосида мухлислар билан ишлаш ётади. Агар мухлислар ўз жамоаларини қўллаб-қувватлашса, бу эртага клуб учун таянч ва даромад манбайига айланади. Яна бир бор такрорлайман: клуб пул ишлаб топиши учун қилинадиган ишларнинг энг асосийлари – брендни ривожлантириш, ҳомийлар ва ниҳоят, мухлислар билан фаол иш олиб бориш.\n– Инглиз клубларига ҳавас билан қараймиз. У ерда ҳатто кичик жамоаларда ҳам яхшигина молиявий имкониятлар бор. Англияда клублар қандай қилиб молиявий мустақилликка эришишган?\n– Улар бу даражага бир кунда ёки бир-икки йилда келиб қолишмаган. Ўнлаб йиллар вақт керак бўлган. Мисол учун, «Манчестер Юнайтед»ни олайлик. Адашмасам, бу клуб, «Реал»нинг Чемпионлар лигасидаги кўплаб ғалабаларига қарамай, капиталлашиш бўйича жаҳондаги энг бой клуб саналади. Улар бунга футболчилар ижтимоий ҳаётнинг, оддий одамлар ҳаётининг бир қисмига айланишгани ортидан эришганлар. Шу туфайли футболчилар муайян ҳомийлик имкониятларига эга бўла боришган. Бутсалар ва футболкалар ишлаб чиқарувчилари билан келишувлар – буларнинг ҳаммаси пул. Ва бу даромад манбаларидан бирига айланган.\nБора-бора телевизион ҳуқуқлар сотуви ва жаҳон бўйлаб турли турнелар орқали молиявий мустақилликка эришишган. МЮ ва «Барселона»дек клублар бутун дунё бўйлаб сафарларга чиқишади. Бу турнелар давомида қанча пул тўпланишини ўзингиз тасаввур қилаверинг.\n– Ўзбекистонга келишингиз қандай юз берди, нега айнан «Локомотив» билан иш бошлашга қарор қилдингиз?\n– Суҳбатимиз аввалида бу саволга жавоб бера бошлагандим. Батафсилроқ гапирадиган бўлсам, Ўзбекистонда маълум вақт яшаганман: шу ерда таҳсил олдим, кўплаб танишлар орттирдим. Дўстларим ва ҳамкорларимдан миннатдорман.\n«Локомотив» футбол клуби билан мени жуда илиқ ва чуқур ҳамкорлик алоқаси боғлаб туради. «Локомотив» капиталлашувининг ривожланиши, энг муҳими – ўз брендини тижорийлаштириш бўйича Ўзбекистон байроқдорига айланишини хоҳлайман. Ҳозир қилаётган ишларимиз шу мақсадларга эришиш томон қўйилган қадамлардир.\nКлубда айниқса самимий инсонлар фаолият олиб боришади, раҳбарият бизни доим қўллаб-қувватлаб келади. Бош директор ўринбосари Тўлабек Акромовнинг қарор қабул қилиш кўникмасини алоҳида қайд этиб ўтиш керак, у катта хайрихоҳлик билан бизни тинглашга, бошлаётган барча ишларимизни қўллаб-қувватлашга доим тайёр. Шунинг учун ҳам «Локомотив» ФК брендини ривожлантиришни истаяпмиз.\n– Компания айнан қандай хизматларни таклиф этади ва бу хизматлар бизнесга қандай ёрдам бериши мумкин?\nАндрей Инсаров (Intis Telecom Бош директори):\n– Ҳамкорим бошлаган мавзуни мен давом эттирсам. Intis Telecom – халқаро компания. Ўзбекистонга келишни анчадан буён режалаштириб келгандик. Шу мақсадда муайян ўрганишлар олиб бордик. Бу ўрганишларимиз мазкур ҳудудда иш олиб бориш етарлича истиқболли эканини кўрсатди.\nФариднинг тавсияси билан мен «Локомотив» бош директори билан алоқага чиқдим ва биз ҳамкорликка келишиб олдик. Унинг кўмаклашгани ва бундай таниқли клуб билан ишлаш имконияти туфайли келишувга эришдик. Эндиликда ишга киришишга тайёрланмоқдамиз.\n– Компания яна қайси мамлакатларда фаолият олиб боради? Сиз ҳамкорлик қилган ёки қилаётган энг таниқли клуб номини мисол сифатида айта оласизми?\n– Такрорлайман, Intis Telecom – бу халқаро компания, биз бутун дунёда иш олиб борамиз. Клублар билан ҳамкорликка келсак, бундай бевосита шартномалар бизда йўқ. Аммо тўрт йилдан буён Қозоннинг «Рубин» клуби билан мухлисларни хабардор қилиш масаласида ҳамкорлик қилиб келяпмиз. Бу вақт давомида футбол аудиторияси билан ишлаш бўйича катта тажриба тўпладик. Бу эса биздаги оптизмни оширади. «Локомотив» профессионал футбол клуби билан амалий натижаларга эриша оламиз, деган умиддаман.\n– Ўзбекистонда сиз таклиф қилаётган хизматларни кўрсатувчи бошқа компаниялар ҳам борми?\n– Шубҳасиз, бор. Бозор бўш бўлиши камдан кам учрайди, шундай бўлганда ҳам бундайлиги одамда шубҳа уйғотган бўларди. Бундай компаниялар, албатта, бор, аммо мен соғлом рақобат фақатгина бизнеснинг фойдасига ишлайди ва хизмат сифатини оширишга имкон беради, деб ҳисоблайман. Қолаверса, биз ўз номимизга доғ туширмаслик учун ҳам ўн йиллик тажрибамиздан фойдаланишга уринамиз.\n– «Локомотив» билан ҳамкорликнинг истиқболларини қандай кўрмоқдасиз?\n– Биз жуда кўплаб масалаларни қизғин муҳокама қиляпмиз. Бир нечта мисолларни келтириб ўтаман. Мен клубга айнан мухлислар билан ишлаш борасида кўмаклашишни истаяпман, чунки бугун футболга келган бола эртага катта-катта компанияларнинг раҳбарлари, бўлажак банкирлар ёки энг янги технологиялар соҳасида мутахассис бўлиб чиқиши мумкин. Бизни ишни «Локомотив» ПФК брендини нафақат Осиёда, балки Европада ҳам танитишдан бошлаймиз.\nСўнгра қадам-бақадам кўплаб чора-тадбирларни амалга ошириш режамизда бор. Бу саволга жавоб бериш билан тижорий сирларни очиб ташлай олмайман. Бу менинг фаолиятим билангина боғлиқ бўлиб қолмасдан, клубда бўладиган профессионал жараёнларнинг нозик жиҳатларига ҳам тааллуқли. Шунинг учун мен энг осон йўлдан – камроқ гапириб, кўпроқ иш қилишни таклиф этаман. Келинг, бироз вақт ўтгач сиз билан яна кўришамиз ва нималарга эришганимизни кўриб чиқамиз. Эришганимиз олтин танга бўлади, деб ваъда бера олмайман, аммо сўз бериб айтаманки, биз муайян қадамлар ташлаб, натижаларга эришамиз.\n«AF Sports Reactive» МЧЖ инстаграмда: @afsportsreactive\n«LAUREA GERMANIA» МЧЖ инстаграмда: @laureagermanialtd\n«Intis Telecom» МЧЖ инстаграмда: @intistelecom\n«Локомотив» ПФК инстаграмда: @pfc.lokomotiv\n23:52 / 24.02.2020 1162\n23:47 / 24.02.2020 6565


4376 нафар ўқитувчи тоифасидан туширилди - zarnews.uz\n4376 нафар ўқитувчи тоифасидан туширилди\nУмумий ўрта таълим мактаби ўқитувчиларини қўллаб-қувватлаш, уларга имтиёзлар яратиб бериш давлат сиёсати даражасига кўтарилди. Албатта, бундан кўзланган мақсад ўқувчиларни билимли ва соғлом руҳда тарбиялашдир. Бугунги имконият ва талаблар ўқитувчиларнинг ҳам интилиш, изланиш ва тоифа олишга бўлган эҳтиёжини оширмоқда. Масалан, жорий йилда 6860 нафар ўқитувчи тоифа олиш истагини билдирди.\n– Вазирлар Маҳкамасининг 2016 йил 7 апрелдаги “Мактабгача, умумий ўрта, ўрта махсус, касб-ҳунар ва мактабдан ташқари давлат таълим муассасалари педагог кадрларини аттестациядан ўтказиш тартиби тўғрисида”ги Низоми асосида, ўқитувчиларга тоифа берилмоқда, – дейди вилоят халқ таълими бошқармаси кадрлар бўлими инспектори Насиба Шарипова. – Янги ишга қабул қилинган ўқитувчига уч йилдан сўнг (шу муддатда малака ошириб келган бўлса) тоифа олиш учун имконият берилади. Иккинчи тоифани олган педагог эса беш йилдан сўнг аттестацияда тўплаган фоизига қараб, кейинги тоифалар учун ҳаракат қилади. Ўқитувчилар дарс ўтиш маҳорати, меҳнат самарадорлиги ҳамда ўқув фани бўйича малака синовлари ва педагоглар билимини аниқлаш учун суҳбат каби тўртта мезон асосида баҳоланади.\nАттестацияда олий тоифали ўқитувчи 75 фоиздан юқори кўрсаткичга эга бўлса, лавозими сақланиб қолади. Агар тўплаган фоизи паст бўлса, етакчи ўқитувчиликка туширилади. Биринчи тоифали ўқитувчи синовларда 75 фоиз тўпласа, бош ўқитувчи лавозими берилади. 75 фоиздан 65 фоизгача тўплаганда унинг тоифаси сақланади ва ундан кам фоиз олса, катта ўқитувчи лавозимига туширилади.\nШунингдек, иккинчи тоифали ўқитувчи етакчи ўқитувчи лавозимини олиши учун 65 фоиздан юқори кўрсатгичка эга бўлиши лозим. Синовларда 65 фоиздан 60 фоизгача тўпласа, унинг тоифаси сақланади, аммо ундан кам фоиз олса, мутахассис лавозимига ўтади. Дарҳақиқат, аттестацияда педагог 60 фоиздан 55 фоизгача олса, мутахассис лавозими сақланади. Ўқитувчи жами 55 фоиздан кам тўпласа, лавозимига мувофиқ эмас, деб топилади. Икки марта шундай кўрсаткич қайт этган педагог билан меҳнат шартномасини бекор қилиш мумкин бўлади.\n2018 йилда ўтказилган аттестация натижаларига кўра, вилоятимиздаги педагогларнинг 364 нафарига олий, 1286 нафарига биринчи ва 3603 нафарига иккинчи ҳамда 3030 нафарига мутахассис малака тоифалари берилди. Шунингдек, аттестацияда яхши кўрсаткич қайд этмаган 294 нафар олий, 1159 нафар биринчи, 2436 нафар иккинчи ва 487 нафар мутахассис малака тоифасига эга бўлган ўқитувчилар тоифасидан туширилди.\n2019 йил март-июнь ойлари жами 6860 нафар ўқитувчи тоифа олиш ва сақлаб қолиш учун аттестациядан ўтказилади. Жумладан, 119 нафар ўқитувчи олий тоифасини сақлаб қолиш учун курашса, бош ўқитувчи лавозимига 360 нафар, биринчи малака тоифасига 2154 нафар ҳамда иккинчи малака тоифасига 4227 нафар ўқитувчи эга бўлиш учун ҳужжат топширди.


Шавкат Мирзиёев Германиядаги йўл-транспорт ҳалокати муносабати билан таъзия билдирди – Коммерсант.Уз\nЎзбекистон Президенти Германия Федератив Республикасининг Федерал президенти Франк- Вальтер Штайнмайерга Баварияда содир бўлган йирик йўл-транспорт ҳалокати муносабати билан таъзия билдирди. Бу ҳақда давлатимиз раҳбарининг расмий сайтида хабар қилинди.\n“Бавария федерал ерида содир бўлган йўл-транспорт ҳалокати ва унинг фожеавий оқибатлари ҳақидаги хабарни чуқур қайғу билан қабул қилдим”,– дейилади таъзия мактубида.\nПрезидент ҳалок бўлганларнинг қариндош ва яқинларига ҳамдардлик билдириб, жароҳат олганларнинг тез орада тузалишини тилади.\nЭслатиб ўтамиз, ҳалокат Германия жанубидаги А9 шоссесида эрталаб содир бўлди. Саксониядан бир гуруҳ сайёҳларни олиб қайтаётган автобус юк машинаси билан тўқнашиб ёниб кетди. Автобусда 46 нафар йўловчи ва икки ҳайдовчи бўлган. Тахминан 30 нафар йўловчи жабрланганлиги ўша онда маълум бўлди, бироқ қолганлар хақида ҳеч қандай хабар бўлмади ва бир неча соат мобайнида улар бедарак йўқолди деб ҳисобланди.\nСўнгги хабарларга кўра, авария натижасида 18 нафар одам ҳалок бўлди. Воқеа тафсилотлари ҳукумат томонидан суриштирилмоқда. Мамлакат транспорт вазири Александр Добринтнинг таъкидлашича, ёнғиннинг бундай тез тарқалгани сабаби ҳануз номаълум.\nавтоҳалокат Германия Президент таъзия\nПредыдущая запись Жазирама иссиқда қандай йўл тутиш лозим\nСледующая запись В Индии за 12 часов высадили 66 млн деревьев\nНа французском телеканале состоялась премьера передачи о Самарканде (видео)


Нооцид – medu.uz – Дорилар ҳақида маълумотлар ўзбек тилида\nHome Йўриқномалар Нооцид\nПрепаратнинг савдо номи: Нооцид\nТаъсир этувчи модда (ХПН): цитиколин натрий\nДори шакли: инъекция учун эритма 1000 мг/4 мл\nфаол модда: цитиколин – 1000 мг;\nёрдамчи моддалар: метил парабен, пропил парабен, динатрия ЭДТА, натрия метабисульфит, инъекция учун сув.\nЦитиколин нейронларнинг мембранасида структур фосфолипидларни биосинтезини рағбатлантиради, бу мембраналарнинг фаолиятини, шунингдек ионлар алмашинуви насослари ва нейрорецепторларнинг фаолиятини яхшиланишига ёрдам беради. Мембранага барқарорлаштирувчи таъсир қилиши туфайли, цитиколин шишга қарши ҳусусиятларга эга ва мия шишини олдини олади. Цитиколин бош мия жароҳатлари ва бош мияда қон айланишини ўткир бузилиши каби патологик жараёнлардан кейинги церебрал дисфункция билан боғлиқ бўлган симптомларнинг яққоллигини сусайтиради. Цитиколин амнезиянинг даражасини камайтиради, когнитив, сенситив ва мотор бузилишларида бош миянинг ҳолатини яхшилайди. Цитиколин гипоксияда ва бош мия ишемиясида кузатиладиган симптомлар, жумладан хотирани ёмонлашуви, эмоционал лабиллик, кундалик ишларни бажариш ва ўзига хизмат кўрсатишда кузатиладиган қийинчиликларни яхшилайди.\nГарчи цитиколин организмда мавжуд бўлган табиий бирикма ҳисобланар экан, экзоген ва эндоген цитиколиннинг миқдорий жиҳатдан аниқлаш қийинлиги туфайли, классик фармакокинетик текширишларни бажариш имкони йўқдир. Препаратнинг биокираолишлигини текшириш, препарат перорал қабул қилинганида ёки парентерал йўл билан юборилганида унинг биокираолишлиги деярли бир хил эканлигини кўрсатди. Фармакокинетик текширишда цитиколинни деярли тўлиқ сўрилиши кузатилган. Организмдан чиқарилиши жуда секин, асосан нафас йўллари орқали ва сийдик билан чиқарилади. 5 кун давомида юборилганидан сўнг дозанинг тахминан 16% аниқланган, бу дозанинг қолган қисми метаболизмга учраганлигидан далолат беради.\nИшемик инсультни ўткир даврида;\nИшемик ва геморрагик инсультларни тикланиш даврида;\nБош мия жароҳатлари – ўткир ва тикланиш даврида;\nБош мияни дегенератив ва томирли касалликларида когнитив бузилишларни даволаш учун қўлланади.\nПрепарат вена ичига инъекция ҳолида секин (буюрилган дозага қараб 3-5 минут давомида) ёки вена ичига томчилаб (минутига 40-60 томчидан) юборилади.\nВена ичига юбориш йўли мушак ичига юбориш йўлига нисбатан афзалдир. Мушак ичига юборилганида препаратни айнан бир жойга юборишдан сақланиш керак.\nИшемик инсультни ўткир даври ва бош мия жароҳатлари (БМЖ): ташхис қўйилганидан сўнг биринчи суткадан бошлаб, 1000 мг дан ҳар 12 соатда юборилади, даволаш давомийлиги камида 6 ҳафтани ташкил этади.\nИшемик ва геморрагик инсультларнинг тикланиш даври, БМЖ ни тикланиш даври, бош мияни дегенератив ва қон томир касалликларидаги когнитив ва ҳулқ-атвор бузилишлари: кунига 500-2000 мг ни ташкил этади. Препаратнинг дозаси ва даволаш давомийлиги касалликнинг симптомларини оғирлигига боғлиқ.\nОнгни давомли бузилишларида касалликни биринчи босқичларидан бошлаб препаратни узлуксиз равишда қўллаш мумкин.\nКекса ёшдаги пациентларга Нооцид препарати вена ичига ёки мушак ичига юборилганида, унинг дозасига тузатиш киритиш талаб этилмайди.\nАмпуланинг ичидаги вена ичига ва мушак ичига юбориш учун эритма бир марта юбориш учун мўлжалланган. Ампула очилганидан сўнг эритмани зудлик билан ишлатиш керак. Препарат вена ичига юбориладиган барча изотоник эритмалар ва декстроза эритмалари билан мутаносибдир.\nЖуда кам ҳолларда (< 1/10000) (шу жумладан индивидуал ҳолатлар): аллергик реакциялар (тери тошмалари, терини қичишиши, анафилактик шок), бош оғриғи, бош айланиши, қизиб кетиш ҳисси, тремор, кўнгил айниши, қусиш, диарея, галлюцинациялар, шишлар, ҳансираш, уйқусизлик, қўзғалувчанлик, иштаҳани пасайиши, фалаж бўлган қўл-оёқларни увишиши, жигар ферментлари фаоллигини ўзгариши бўлиши мумкин. Айрим ҳолларда парасимпатик нерв тизимини рағбатлантириши, шунингдек артериал босимни қисқа вақт ўзгартириши мумкин.\nПрепаратни яққол ваготонияси (вегетатив нерв тизимининг парасимпатик қисми тонусини устун бўлиши) бўлган беморларга ва препаратнинг ҳар қандай компонентига юқори сезувчанликда буюриш мумкин эмас. Ҳомиладорлик ва лактация. Клиник маълумотлар етарли бўлмаганлиги сабабли, 18 ёшгача бўлган болаларга қўллаш тавсия этилмайди.\nЦитиколин леводопанинг самарасини кучайтиради. Меклофенопат сақловчи дори воситалари билан бир вақтда қўллаш мумкин эмас.\nЦитиколин препаратини қон кетишини тўхтатувчи воситалар, бош мия ички босимига қарши антигипертензив воситалар ва одатдаги перфузион суюқликлар билан бир вақтда қўллаш мумкин.\nБош мия жароҳатларида бош мия ички босимини пасайтириш учун маннитол ва картикостероид воситалар каби дори препаратларини буюриш керак.\nБош мияга қон қуйилганида цитиколиннинг бир марта юбориладиган дозасини 500 мг дан ошириш мумкин эмас, бундай ҳолатда дозаларини бўлиб бўлиб (100-200 мг суткада 2-3 марта) юбориш мумкин.\nҲомиладорликда она учун кутилган фойда ҳомила учун потенциал ҳавфдан устун бўлган ҳоллардагина препаратни қўллаш мумкин.\nДаволаниш вақтида пациентлар автомобилни бошқариш ва психомотор реакциялар тезлигини талаб этувчи инларни бажаришда эҳтиёткорликка риоя қилиш керак.\nПрепарат болалар ололмайдиган жойда сақлансин ўрамида кўрсатилган яроқлилик муддати тугаганидан сўнг ишлатилмасин.\nПрепаратнинг токсиклиги кам бўлганлиги сабабли дозани ошириб юборилиш ҳоллари таърифланмаган.\n4 мл дан препарат шиша ампулада. 5 ампуладан ПВХ плёнкали блистерда қўллаш бўйича йўриқномаси билан бирга картон қутида.\nҚуруқ, қуёш нурларидан ҳимояланган жойда ва 25оС дан юқори бўлмаган ҳароратда сақлансин.


31 декабрь куни Қорқиз 78 ёшни қаршилайди - - - www.Voydoda.com - Развлекательный портал -\n27 Дек 2015(22:30)\nЯнги йил байрамини унинг асосий қаҳрамонлари – Қорбобо ва Қорқизсиз тасаввур этиб бўлмайди. Жуда кўплаб манбаларда Қорбобонинг “дунёга келиши” XXI аср ўрталарига бориб тақалиши ҳақида маълумотлар келтирилган. Айрим тахминларга кўра Қорбобо персонажига қадимги славян мифологияларида ҳам мурожаат қилинган. Мифларда салбий қаҳрамон сифатида гавдалантирилган Аёз бобо образи 1930 йилдан ижобий қаҳрамон сифатида кинофильмларга киритилди. Қорбобо баъзи католик мамлакатларидаги Santa Claus’дан фарқ қилади. Улар турли асарларда, турли хил кўринишда келтирилган.\nҚорбобонинг набираси, баъзан эса қизи деб аталадиган Қорқиз 1937 йилдан бошлаб Қорбобонинг содиқ ҳамрохига, байрам эртакларидаги асосий қаҳрамонга айланган. Улар иштирокидаги илк чиқиш 1937 йилда Москва уюшмалари уйидаги Янги йил байрамида бўлиб ўтган эди. 2015 йилнинг 31 декабрида Қорқиз 78 ёшни қаршилайди.\nНеча йиллардан буён болалар қалбига қувонч ва янги орзуларни улашиб, яхшилик ва эзгулик уруғини сочиб келаётган бу қаҳрамонлар мана неча йилларким Янги йил байрамининг тимсолига айланиб қолган. Болалар уларга ишонади, хат ёзади, совға кутади... Сизчи?\nТеги: 31 декабрь куни Қорқиз 78 ёшни қарш\nСегодня у нас были: kapriolenc, Jimmyvog, kapriolkbo


19.02.2020\tЖамият Comments Off on «Бўстон» санаторийсида карантинда бўлган фуқароларга жавоб берилди\nКарантин муддати (14 кун) тугагани муносабати билан карантин ҳолатида сақланган фуқароларнинг 294 нафари ўз уйига кузатилди, яқин вақтлар ичида карантиндаги бошқа фуқароларга ҳам жавоб берилади. Бугун, 18 февраль куни Тошкент вилоятидаги «Бўстон» санаторийсида жойлаштирилган 294 нафар фуқарони карантин муддати якунига етиши муносабати билан уйига кузатиш маросими бўлиб ўтди. Фото: Соғлиқни сақлаш вазирлиги …\n19.02.2020\tСиёсат Comments Off on Депутатлар янги вазирликка раҳбар номзодини маъқуллашди\n«Маҳалла» хайрия жамоат фонди раиси Раҳмат Маматов Ўзбекистонда маҳалла ва оилани қўллаб-қувватлаш вазири лавозимига номзод сифатида маъқулланди. Бугун, 18 февраль куни Олий Мажлис Қонунчилик палатасининг навбатдаги мажлисида янги вазирлик – Маҳалла ва оилани қўллаб-қувватлаш вазирлиги раҳбари лавозимига «Маҳалла» хайрия жамоат фонди раиси Раҳмат Маматов номзодини маъқуллашди. Раҳмат Маматов сўзга чиқиб, …\n19.02.2020\tЖамият Comments Off on Сирдарёда аёл киши туман ҳокими этиб тасдиқланди\nСирдарё вилояти ҳокими ўринбосари, сенатор Дилфуза Уралова вилоятнинг Боёвут тумани ҳокими этиб тасдиқланди. Халқ депутатлари Боёвут тумани Кенгашининг навбатдан ташқари сессияси бўлиб ўтди. Сирдарё вилояти ҳокимлиги ахборот хизматига кўра, туман Кенгашининг сессиясида ташкилий масала кўрилди. Ўлмасжон Ёрмуҳаммадович Мамадаминов бошқа ишга ўтаётганлиги муносабати билан Боёвут тумани ҳокими лавозимидан озод этилди. Ўлмасжон Мамадаминов …\n19.02.2020\tЖамият Comments Off on Максим Шацких – АПЛдан таклифлар, учта орзуси ва хайрлашув ўйинидан қолган армони ҳақида\nЗамонавий ўзбек футболининг энг машҳур ва афсонавий ҳужумчиларидан бири – Максим Шацких десак муболаға бўлмайди. Киевнинг «Динамо» клуби сафида нафақат Украина, балки Европада ҳам ном қозонган, Ўзбекистон миллий жамоаси тарихидаги энг яхши тўпурар бўлиб турган ҳамюртимиз ҳозирда мураббийлик фаолиятини бошлаган. Биз Максим билан Киевда учрашиб, Kun.uz ва Tribuna.uz ўқувчилари учун …\n19.02.2020\tСиёсат Comments Off on Олтинсой воқеаси: Маҳаллий аҳоли нимадан таҳликада ва нимадан умидвор?\nСурхондарё вилояти Олтинсой туманининг «Халқобод» маҳалласида фермер хўжалигига ажратилган ер майдонида ноқонуний тураржойлар барпо этган фуқаролар ва ҳуқуқ-тартибот органлари ўртасидаги можаро катта шов-шув келтириб чиқарди. Фото: Скриншот / You Tube Можаро юзасидан кетма-кет равишда ИИВ, бош прокуратура ва Сурхондарё вилояти ҳокимлигининг расмий муносабатлари эълон қилинди. Баёнотларда фуқароларнинг ер участкасини ноқонуний эгаллашгани, 14 февраль куни юз …


Хўш, “Адолат” социал демократик партияси бошқа 4 партиядан нимаси билан фарқланадию, унинг лидери, номзоди президентликка кўрсатилиши кутилаётган Дилором Тошмуҳаммедова ким?\nЎзбекистон радиоси сиёсий шарҳловчиси Шарофиддин Тўлагановнинг айтишича, партия 1994 йилда ташкил этилиб, 1995 йил бошларида расмий рўйхатдан ўтган.\n“Партиянинг асосий мақсади Ўзбекистонда яшаётган барча миллат ва элатларнинг умумий манфаатларига мос келадиган, демократик тамойилларга асосланган, янги ижтимоий муносабатлар қарор топган адолатли фуқаролик жамияти қуришдан иборат. Номидан келиб чиқилса, у сўлчи партия бўлиши керак. Лекин 2004 йилги парламент сайловидан кейин “адолатчилар” либераллар билан бир форумга қўшилган эди”, - дейди Ш.Тўлаганов.\nХуллас, номига қараганда, “Адолат” сўлчи, тутумига қараганда ўнгчи, йўналиши тушунарсизроқ партия бўлиб чиқяпти.\nМазкур партия аъзоси, қашқадарёлик Абдуқаҳҳор Аҳмедов Ўзбекистон ТВси мухбири билан мулоқот чоғида Дилором Тошмуҳаммедовага баҳо берар экан: “У киши жуда камтар, оддий, талабчан. Айниқса, фракция раҳбари сифатида жуда кўп қонунларни қабул қилишда фаоллиги сезилиб турди”, - деди.\nМустақил журналист Абдураҳмон Ташанов эса Д.Тошмуҳаммедова Тошкентдаги йирик фармацевтика компанияларидан бирининг асосчиси ва ҳозирда норасмий хўжайини эканини билдирди.\n“Д.Тошмуҳаммедова 1962 йили туғилган, тиббиёт фанлари номзоди, 4 фарзанднинг онаси, “Адолат”га лидер бўлгунича илмий ва педагогик фаолият билан, сўнгра тадбиркорлик билан шуғулланган. Умуман, сиёсатда тасодифий одам”, - дейди Абдураҳмон Ташанов.\nУ Д.Тошмуҳаммедова ҳам, агар номзоди кўрсатилгудай бўлса, бошқа партиялар лидерлари ҳам сайловда тўлақонли иштирок этмаслигини, қўғирчоқ вазифасини ўташини, аввалги президент сайловидаги номзод Абдулҳафиз Жалоловдай, балки ундан-да бадтар бўлиши мумкинлигини таъкидлади.\nЭнди Д.Тошмуҳаммедова номзодини партиянинг яқин кунларда бўлиб ўтадиган қурултойи тасдиқлаши керак.\nШундай қилиб, Ўзбекистоннинг президент сайлови, деган оғир карвони секин-аста йўлга туша бошлаганга ўхшайди.\nНорасмий манбалардан олинган хабарларга қараганда, Ўзбекистондаги яна бир расмий партия – “Фидокорлар” партияси ҳам ўзининг сайловолди тадбирини ўтказди. Мазкур тадбирнинг шаклу шамойили, унинг кун тартиби тўғрисида маълумот олишнинг иложи бўлмади.\nСайлов мавзуида яна бир янгилик. Ўзбекистон инсон ҳуқуқлари ҳимоячилари альянси 29 сентябрь куни тарқатган баёнотда айтилишича, Марказий сайлов комиссияси оддий сайловчиларнинг талаб ва истакларига лоқайдлик билан қарамоқда. МСК сайловолди кампаниясини ўтказиш бўйича ўз зиммасидаги вазифаларни бажармаётгани айтилади баёнотда.


АБДУЛЛОҲ ИБН МУБОРАК ИЛМ ВА ФАЗИЛАТДА ЧЕКСИЗ УММОН\n“Суфён Саврий вафот этганда ларзага келган еру-осмон, Абдуллоҳ ибн Муборак вафоти туфайли ҳам айнан шундай ларзага келди”.\nАбу Холид Аҳмад\nИслом тарихида унинг маданияти ривожига салмоқли ҳисса қўшган кўплаб алломалар ўтган бўлиб, уларнинг энг улуғларидан бирлари, буюк имом мақомига эришган аллома Абдуллоҳ ибн Муборак Марвазийдир.\nАбдуллоҳ ибн Муборак ҳижрий 118 йилда Марв шаҳрида туғилиб, 181 йилда Ироқнинг Ҳийт деган шаҳарчаси вафот этадилар. Бу мелодий 736-797 йилга тўғри келади.\nАбдуллоҳ ибн Муборак Марв шаҳрида йигирма йилдан ортиқроқ яшаб, Ибн Ҳажар Асқалонийнинг ёзишича, ҳижрий 141 (милодий 760) йилдан эътиборан илмини ошириш мақсадида узоқ юртларга сафарга отланган. У зот хорижий юртларга сафарларини Ироқдан бошлаган. Айни вақтда ёшлик йилларида ўз даврининг моҳир тижоратчиси ҳисобланган отасининг савдо-сотиқ ишларига ҳам кўмаклашган.\nИлм олишга астойдил бел боғлаган Абдуллоҳ ибн Муборак умрининг кўп йилларини араб мамлакатларида ўтказган, жумладан, Яман, Ироқ, Жазира ва Шомда узоқ йиллар яшаган. Бу ҳақда "ҳадис ўрганиш мақсадида у бутун дунёни кезиб чиққан", деган тавсиф ҳам бежизга айтилмаган.\nБу шаҳарларнинг ҳар қайсисида бўлганда у, аввало, олимлар – устозлар билан мулоқотда бўлар ва улардан, айниқса, исломий илмлардан (ҳадис, фиқҳ, адаб ва ҳоказо) сабоқ олар эди. Шуни таъкидлаш жоизки, Абдуллоҳ ибн Муборак қувваи ҳофизаси, яъни ёдлаш қобилияти ақл бовар қилмайдиган даражада кучли бўлган.\nМанбаларга кўра у ҳар қандай асарни бир марта диққат билан мутолаа қилгач, хотирасида мустаҳкам сақлаб қоладиган даражада кучли хотирали олим бўлган.\nАбдуллоҳ одоб-ахлоқда ҳам тенгқурлари орасида ажралиб турган. У ёшлигидан одоб-ахлоққа алоҳида эътибор бериб, бутун умри давомида шу ақидага содиқ қолган. У ўзи ҳақида: "Мен одоб-ахлоқни ўттиз йил, илмни эса атиги йигирма йил ўргандим",- деб таъкидлаган.\nЭнг муҳими, у илм олиш масалаларига ҳам ҳар доим юксак одоб-ахлоқ нуқтаи назаридан ёндашиб, мудом ўз устозларининг меҳру муҳаббатини қозонган ва "Шайху устозлар хизматини сидқидилдан адо этишнинг ўзи ярим илмдир", - деб ҳисоблаган ва баъзилар:"Нега илмга бунчалик очкўзсан?"-деб сўраганда, у: "Шундай улуғ ишдан (илм олишдан) ҳам сира тўйиб бўладими?", - деб жавоб берар экан. Ёки асҳоб ул-ҳадис унинг ҳадис эшитиш ва ёзиб олишдаги кучли иштиёқи ва чексиз қизиқишини кўриб, ундан: "Қачонгача шу аҳволда давом этасан?" – деб сўраганларида, у: "Менинг шу зайлдаги ишимни то ўлгунимча кўришларингни жуда-жуда истардим", - деб жавоб берган экан.\nАбдуллоҳ ибн Муборак мана шундай ажойиб фазилатларини кўрган кўпгина таниқли олимлар уни жуда юқори сифатлар билан таърифлаганлар. Жумладан, Муътамар ибн Сулаймон: "Абдуллоҳ ибн Муборакка ўхшаганини сира кўрмаганман",- деб таърифлаган бўлса, Абдураҳмон ибн Маҳдий: "Абдуллоҳ ибн Муборакдан кўпроқ ҳадис жамлаган муҳаддисни кўрмадим",- деган.\nИбн Ҳанбал эса: "Унинг давридаги илм аҳлларидан бирортасида ҳам Абдуллоҳ ибн Муборакда бўлган ҳислатлар йўқ. Чиндан ҳам у илму ирфоннинг бир хазинаси эди",- дея эътироф этган.\nБу мўътабар зот ғоят кенг мушоҳадали илм соҳиби бўлиш билан бирга изчил ва ҳаётбахш амалий фаолияти билан ҳам шуҳрат қозонган.\nАбдуллоҳ ибн Муборакнинг бой ва серқирра ҳаёт йўллари инсониятни ҳидоятга бошловчи илмий, маънавий ва диний мероси билан танишган ҳар бир киши бу зотга нисбатан чексиз ҳурмат ва эҳтиромини изҳор этади. Шу боисдан ҳам кўпгина тарихчилар Абдуллоҳ ибн Муборак ҳаёт йўллари ва юксак даражадаги инсоний фазилатлари ҳақида қатор салмоқли асарлар яратганлар. Жумладан, Ибн Имод Ҳанбалий, Ҳофиз ибн Бишквал, Ибн Халликон, Шамсиддин Заҳабий, Исмоил Пошша Бағдодий, Абул Вафо Мароғий, Устоз Али Тантовий каби забардаст олимлар бу улуғ аллома тўғрисида йирик асарларини келтиришимиз мумкин.\nДарҳақиқат, Абдуллоҳ ибн Муборак илмда улкан бир уммон эди. У зот ўша замонда ривож топган ҳар қандай илмнинг чўққисига етишган бўлиб, аксар тадқиқотчилар ўша илм бўйича манба сифатида фақат унга мурожаат қилардилар.\nБиз қуйида бу улуғ зот ҳақларида уламолар томонидан айтилган таъриф-тавсифларни келтиришни мақсад қилдик. Шоятки, қалбимизда илм аҳлларига нисбатан муҳаббат ва эзгу мақсадларимизга етишмоқлик учун рағбат пайдо бўлса.\nМолик ибн Анас: “Ибн Муборак Хуросоннинг фақиҳидир”.\nАҳмад ибн Ҳанбал: “Ибн Муборак замонида ундан кўра илмга чанқоқроқ ва талабчанроқ киши йўқ эди. У илм йўлида Яманга, Мисрга, Шомга, Басрага, Куфага сафарлар қилиб, илм ривоят қилди ва аҳли илмлардан бўлди. Кичиклару-катталар тўғрисида ёзиб, буюк иш қилди ва ҳадис илмининг буюк ҳофизи бўлди”.\nСуфён Саврий: “Умримнинг барчаси Ибн Муборак умрининг бир йилича бўлишини хоҳлардим, аммо унинг уч кунича бўлишига ҳам қодир бўла олмадим”.\nИъжлий: "Абдуллоҳ ибн Муборак хуросонлик олим, ғоятда ишончли, ҳадис айтишда собит, солиҳ инсон, илмнинг кони эди".\nАббос ибн Мусъаб: "Абдуллоҳ ибн Муборак ўзида турли-туман илмларни: ҳадис, фиқҳ, араб тили, жамият тарихини, шижоат, тижорат, сахийлик ва муҳаббатни (кишининг илмга бўлган иштиёқини) фарқлашда кучли инсон эди".\nАбу Довуд Таёлисий: "Абдуллоҳ ибн Муборакдан илми кўп бўлган олимларни кўрмадим, у муҳаддис, фақиҳ, адиб, шоир, луғатшунос, фасоҳатли олим эди. Толиби илмлар бошқа бирорта ҳам олимдан ололмайдиган илмни фақат ундангина олардилар".\nМўътама ибн Сулаймон: "Абдуллоҳ ибн Муборак сингари олимни мен сира кўрмадим, бошқа бирорта олимда йўқ фазилатларни фақат унда кўрардик. Шу боисдан ҳам жуда кўп одамлар унга ўз асрининг энг кўзга кўрингани ва ўша замондаги илмнинг ғоятда буюги, деб қарар эди".\nШўъба, Абдуллоҳ ибн Абу Рузмага: Абдуллоҳ ибн Муборакни танийсанми? деди. У: “Ҳа, танийман” деганда, Шўъба: "сиз томонингиздан бизнинг юртимизга унга ўхшаши келгани йўқ" деди.\nШуайб ибн Ҳарб: "Абдуллоҳ ибн Муборак (илмда) ўзидан афзалроқ кишини учратмаган. Кўпинча унинг дўстлари ва шогирдлари тўпланишиб, у эгаллаган турли илмлар ва унга кўрк берадиган турфа хил яхшилик сифатлари ҳақида бир-бирларига айтиб зикр қилардилар".\nШуайб ибн Ҳарб: “Ибн Муборак ҳузурига келиб, ҳадис эшитиб, ёзиб олар эдик, аммо унга бирор нарсани илова қила олмасдик”. \nҲасан ибн Исо ибн Мосаржис: "Абдуллоҳ ибн Муборакнинг асҳобларидан бир гуруҳи: "Унинг яхшилик бобидаги хислатлари ҳақида тўхталиб: У фиқҳ, адаб, наҳв, луғат, зоҳидлик, шижоат, шеър, нотиқлик, парҳезкорлик, ибодат, ҳаж, ғазот борасида илмни чуқур эгаллаганлиги, чавандозлик, ўзига алоқаси бўлмаган нарса ҳақида гапирмаслик, ўз фикрида қатъиятлилик, ўз дўстлари билан камдан-кам ҳолларда ихтилофга бориш каби фазилатларини санаганлар".\nМуҳаммад ибн Абдулваҳоб ал-Фарроъ: "Хуросондан Абдуллоҳ ибн Муборак, Ан-Назр ибн Шумайл, Яҳё ибн Яҳёга тенг келадиган бошқа олим чиқмаган. Уни (Абдуллоҳ ибн Муборакни) хуросонлик буюк шахс ва хуросонлик тенги йўқ олим деб ҳисоблардилар".\nИбн Абу Ризмадан ривоят қилинади, у: "Шуъба мендан: "Абдуллоҳ ибн Муборакни танийсанми?"-деб сўради. Мен: "Танийман",-дедим. Шунда у: "Сизнинг томонлардан юртимизга унга ўхшагани келгани йўқ",-деди.\nМуоз ибн Холид шундай ҳикоя қилган: "Исмоил ибн Иъёшга Абдуллоҳ Абдуллоҳ ибн Муборакни танитган эдим. Исмоил ибн Иъёш: "Ер юзида Абдуллоҳ Абдуллоҳ ибн Муборакга тенг келадиган олим йўқ",-деди.\nШуайб ибн Ҳарб: "Абдуллоҳ ибн Муборак илмда ўзидан афзалроқ бўлган бирор кишини учратмаган, Абдуллоҳ ибн Муборак мағрибу машриқ ва улар ўртасидаги ўлкаларнинг ҳам олими, деб эътироф этилганлиги ҳақида кўпдан-кўп таниқли олимлар шоҳидлик берганлар. Масалан, Абдуллоҳ ибн Синон шундай ҳикоя қилади: "Мен Маккада турганимда Абдуллоҳ ибн Муборак бу шаҳарга келган эди. Қачонки у қайтишга чоғланганда Суфён ибн Уйайна ва Фузайл ибн Иъёз уни кузатишга чиқишиб, у билан хайрлашдилар. Шунда улардан бири: "Бу киши Машриқ аҳлининг фақиҳи", деганда, иккинчиси: "У Мағриб аҳлининг ҳам фақиҳи", деб қўшиб қўйди”.\nАбдураҳмон ибн Абу Жамил: "Биз Абдуллоҳ ибн Муборакка: "Эй бутун Машриқнинг олими, бизга ҳадислар айтиб беринг, дегандик, бу гапимизни эшитган Суфён: "Эй нима деяпсизлар! У (Абдуллоҳ ибн Муборак) Мағрибу Машриқ ва улар ўртасидаги ерларнинг ҳам олими-ку",-деб хитоб қилди”.\nАсвад ибн Салим: "Абдуллоҳ ибн Муборак одамлар иқтидо қиладиган имом ва суннатда ҳам энг собитқадам инсон ҳисобланади".\nУбайдуллоҳ ибн Жунод: "Мен Умарийнинг шундай деганини эшитгандим: Бизнинг замонамизда менинг уйимга келган бир кишидан бошқа бу ишни (ҳадис илмини) ислоҳ қиладиган бирор кишини кўрмаганман. У хонадонимда уч кун яшади ва шундай нарсаларни мендан сўрадики, бу замон аҳлидан ундан бошқа бирор киши бу ҳақда сўрамаган эди. Гарчанд унинг луғати шарқ халқига хос бўлса-да, тили ғоятда фасоҳатли эди. Унинг куняси Абу Абдураҳмон бўлиб унинг билан Сафийр деб аталадиган бир ғуломи ҳам бирга эди. Биз ундан: Бу киши Абдуллоҳ ибн Муборак эмасми?"- деб сўрадик. Шунда у: "Ўша бўлса керак. Агар мен билан бирга бу илмни ислоҳ қиладиган киши бўлса, бу ўшадир".\nШуайб ибн Ҳарб: "Биз Абдуллоҳ ибн Муборакдан ҳадислар эшитиб ёд олиш учун унинг ҳузурига келар эдик, бу дарслар шундай мукаммал бўлар эдики, унга бирорта ортиқча изоҳ қилишга ўрин қолмасди”.\nИмом Насафий: "Абдуллоҳ ибн Муборак яшаган даврда ундан кўра донгдорроқ (донғи кетган), ундан кўра устунроқ, юқорироқ ёйинки мақташга лойиқ юксак фазилату хислатларга эга бўлган бошқа бир олимни билмаймиз".\nЯҳё ибн Маъийн эса уни: "Зеҳни ўткир, идроки катта, ғоятда ишончли (сиқа) ва саҳиҳ (ишончли, ҳақиқий) ҳадисларнинг олими (билимдони)",- дея таърифлаган.\nЯҳё ибн Муъин ҳузурида ибн Муборак номи зикр этилганда, у: "Мусулмонларнинг улуғларидан биридир", - деб баҳолаган. Бир куни унинг ҳузурига бир киши келиб: "Эй, Абу Закариё, Муаммар хусусида ким собитлироқ? Абдураззоқми ёки Абдуллоҳ Абдуллоҳ ибн Муборакми?"-деб сўради. У (Яҳё ибн Муъин) ёнбошлаб ётган жойидан туриб қаддини ростлади ва: "Ибн Муборак Абдураззоқга нисбатан ҳам, унинг қишлоғи аҳлидан ҳам хайрли (яхши)роқдир",- деди ва яна жиддийлашиб: "Наҳотки сен Абдураззоқни Абдуллоҳ (Ибн Муборак) билан баробар кўрсанг?" –деди.\nАбу Ваҳб Муҳаммад ибн Музоҳим доимо шундай дер эди: "Ибн Муборакдан бир кишининг нисбати билан ҳадис тинглаб, сўнг ана шу кишига бориб, ҳатто (ибн Муборакдан эшитган) ҳадисини (қайтадан) текширтирадиган кишидан ғоят таажжубланарди".\nАсвад ибн Солим шундай деган: "Абдуллоҳ ибн Муборак барча иқтидо қиладиган имом бўлиб, суннада одамларнинг энг собитқадами эди. Агарки кимдир Абдуллоҳ ибн Муборак ҳақида ғийбат (ёмон) сўзларни гапирса, у одамни ислом динига қарши иш қилганликда айблардилар".\nАбдураҳмон ибн Маҳдий: "Буюк имомлар (алломалар) тўртта - Суфён ас-Саврий, Молик ибн Анас, Ҳаммод ибн Зайд ва Абдуллоҳ ибн Муборак",- деб айтиб, яна: "Абдуллоҳ ибн Муборак Суфён ас-Саврийдан кўра ҳам олимроқ (билимдонроқ) бўлган",-дея таъкидлаган. Ривоят қилишларича, Абдураҳмон ибн Маҳдий ўзига тегишли уйни сотиш мақсадида Бағдодга келган экан. Шунда унинг ёнига асҳоб ул-ҳадийс (ҳадис билимдонлари, ҳадисшунослар) тўпланиб, унга дедилар: Сен Суфён Саврий билан мужоласа қуриб (суҳбатида бўлиб) ундан ҳадис эшитгансан, шунингдек сен Абдуллоҳ Абдуллоҳ ибн Муборакдан ҳам ҳадис эшитгансан. Қани айтгин-чи, улар (икковлари)дан қайси бири устун?". Шунда у ҳадисшуносларга қараб: "Эй, сизлар, нима деяпсизлар? Агар Суфён лоақал бир кунгина Абдуллоҳга ўхшаш бўламан, деб бор куч-қувватини сарфлаганда ҳам асло бунга қодир бўлолмасди".\nИсмоил ибн Иёш: “Ер юзида Абдуллоҳ ибн Муборакка ўхшаши йўқдир. Аллоҳ Таало нимаики яхшилик хислатларини яратган бўлса, уларнинг барчасини Абдуллоҳ ибн Муборакка берганлигини билдим”.\nАбу Исҳоқ ал-Фазорий: "Абдуллоҳ ибн Муборак – барча мусулмонларнинг имомидир".\nАл-Муаййаб ибн Возиҳ бир суҳбатида: "Мен Абу Исҳоқ ал-Фазорийнинг Абдуллоҳ ибн Муборакнинг ҳузурида одоб билан ундан саволлар сўраб ўтирганларини кўрган эдим. Ваҳоланки Абу Исҳоқ ал-Фазорий Абдуллоҳ ибн Муборакдан йигирма ёш катта эди" деб ёзган эди.\nФузайл ибн Иёз: "Ундан (Абдуллоҳ ибн Муборакдан) кейин унга тенг келадиган олим қолмади".\nАбу Холид Аҳмад: “Суфён Саврий вафот этганда ларзага келган еру-осмон Абдуллоҳ ибн Муборак вафоти туфайли ҳам айнан шундай ларзага келди”.\nСалом ибн Мутиъ: "Абдуллоҳ ибн Муборак ўзидан кейин бутун Машриқда ўзига ўхшашни ворис қолдирмади".\nАбдуллоҳ Ибн Муборакнинг котиби Салма ибн Сулаймон Марвазий, Салмадан шундай ҳикоя қилади. Бир мулоқот чоғида у Ибн ал-Муборакка, Абдуллоҳ, деб мурожаат қилган. Шунда унга: "Ибн Муборак", деб унинг исми шарифини тўлиқроқ айт",-дейишган. Шунда Салма: "Агар Маккада Абдуллоҳ дейилса, бундан Ибн Аббос тушунилади, агар Мадинада Абдуллоҳ дейилса, бундан Ибн Умар, агар Куфада Абдуллоҳ дейилса, ундан Ибн ал-Муборак кўзда тутилади,-деган.\nИбн Ҳажар Асқалоний ўзининг "Тақрийб ат-таҳзийб" номли асарида Ибн ал-Муборак ҳақида шундай дейди: "У ўта ишончли, аниқ ифодали фақиҳ, аллома, олийжаноб, шижоатли инсон, унда барча эзгулик хислатлари мужассам эди".\nАбу Нуайм Аҳмад ибн Абдуллоҳ Исфаҳоний ўзининг "Ҳилийат ал-авлиё" ("Авлиёлар зийнати") номли асарида: Ибн Муборакни ушбу сўзлар билан зикр қилган. "Олийжаноб, саховатли, мушкулотларни ечадиган, дўстона ишлардан озуқланадиган, Қуръон, ҳаж ва дин йўлида шижоат кўрсатишни дўст тутувчи, фисқу фасоддан устун турувчи, мол-дунёси барчага баравар, феъл-атвори ҳам, айтган сўзлари ҳам қутлуғ бўлган шаҳаншоҳ Абдуллоҳ ибн ал-Муборак розияллоҳу анҳу".\nКиритилган вақти: 24/08/2016 00:00; Кўрилганлиги: 2811\nМатериал манзили: https://sammuslim.uz/articles/abdulloh-ibn-muborak-ilm-va-fazilatda-cheksiz--ummon\nЧоп этилган вақт: 24/09/2021 22:20


ҚАМОҚХОНАЛАР – Huquqbon\nКИН УЯ-64/51 ;»> КИН УЯ-64/51 ЖАСЛИҚ – УЯ 64-71 _______________________________________________________ Столярное производство УЯ УЯ 64/51 Касаню Фото из лично архива автора\nУЯ 64/46 (Навоий)\nУЯ 64/33 (Қарши)\nУЯ 64/33 Қашқадарё вилояти, Қарши шаҳри, Шайх Али посёлкасида жойлашган,\nУЯ 64/61 (Қарши)\nСИ – 9 (Нукус)\nАссалому алайкум дада! Бориб келганимиз тугрисида бир бошидан ёзяпман. Бизни 18 январь куни 2 суткага киришга рухсат беришди. Сведанияга кираётган кунимиз бошликмас, бошка кайсидир уринбосари кабўл килди ва Фармонов яхши, яхши утирибди, нарушение килгани йук, бу ёгига ҳам шундай утирсин, дейди. 18 январ куни соат тушда 1 ларда кирдик. Оркамиздан биринчи… Continue reading СИ – 9 (Нукус)\nУЯ 64/29 (Навоий)\nХолматов Тўхтасин 1967 йил 1 январда туғилган. Шахрихон шаҳар, 1 май кўчаси, 25-уйда яшаган. “Хизб ут–Тахрир” оқимига мансуб бўлиб, 2000 йил 14 феврал куни ЎзР ЖКнинг 159-моддаси билан айбланиб қамоққа олинган. Бир ойча Андижон МХХ хибсхонасида сақланиб, кейин Андижон қамоқхонасига ўтказилган. 1 июн куни Марҳамат туманида суд қилиниб 8 йил муддатга озодликдан… Continue reading УЯ 64/29 (Навоий)\n(КИН) УЯ 64/6 (Чирчик)\nУЯ 64/47 ЖИЭМ\nҚамоқдаги берелган азобларга ит ҳам чидамайди. Қашқадарё зонаси\nЖАСЛИҚ – УЯ 64-71 ;»> КИН УЯ-64/51 ЖАСЛИҚ – УЯ 64-71 _______________________________________________________ КИН УЯ-64/51


Ёш — коронавирус касаллиги келтириб чиқарадиган ўлимга таъсир кўрсатувчи асосий омиллардан бири. Covid-19 вируси илк бора аниқланган Хитойда ўтказилган тадқиқот шуни кўрсатадики: одам қанчалик кекса ёшда бўлса, унинг учун коронавирус шунчалик хавфли бўлади.\nЖаҳон соғлиқни сақлаш ташкилоти маълумотларига кўра, коронавирусдан ўлим даражаси ўртача 4 фоиз атрофида. Аммо бу рақамни Covid-19'дан ўлим топиш эҳтимоли сифатида тушунмаслик керак. Хитойлик экспертлар хулосасига кўра, 80 ёшдан ошган одамлар орасида ўлим даражаси 14,8 фоиз, 10дан 39 ёшгача бўлганлар орасида эса 0,4 фоизни ташкил этган.\nСўнгги маълумотларга кўра, коронавирус пандемияси жаҳоннинг 150дан ортиқ мамлакатини қамраб олди. 17 март ҳолатига кўра, бутун дунёда 183 мингдан ортиқ бемор қайд этилган, уларнинг 79 мингдан ортиғи тузалиб кетган, 7175 киши вафот этган. Ўлимларнинг асосий қисми Хитой (3226), Италия (2158) ва Эрон (853) ҳиссасига тўғри келмоқда.\nБундан ташқари, мутахассисларнинг таъкидлашича, вирусни юқтириб олганларнинг аксарияти касалликни енгил шаклда ўтказиб, шифохонага мурожаат қилмайди ва қайд этилмайди.\nШу сабабли юқтирганлар ва ўлим нисбати бир неча баравар кам бўлиши мумкин. Масалан, Британия ҳукумати мутахассислари янги коронавирусдан ўлим даражаси ўртача 1 фоизни ташкил қилишини тахмин қилишган.\nАммо кекса одамлар учун хавф барибир юқори. Хўш, кекса одамлар ва уларнинг қариндошлари қандай чораларни кўришлари керак?\nНиқоблар ва ўз-ўзини даволашми? Йўқ!\n«Аввало, ваҳимага тушманг, вазиятга нисбатан хотиржам муносабатда бўлинг. Нималар тавсия қилинади? Масалан, биз вирусга қарши дори қабул қилиш каби чораларни кўрамиз. Биз бундай чораларни ҳар йили қабул қиламиз. Кейин, агар бирор нарса рўй берса, ниқоблардан фойдаланамиз. Аммо ҳаёт ҳозирча ҳеч қандай ўзгаришсиз», дейди москвалик кекса ёшли Екатерина Би-би-сининг рус хизматига.\nУ болалар майдончаси яқинида туриб, бошқа болалар билан ўйнаётган ва тепага кўтарилишга ҳаракат қилаётган, кейин эса югуриб келиб унинг қўлини ушлаб турган кичкина болага қарайди.\nУ таъкидлаган ҳар иккала чора-тадбирнинг самарадорлигига мутахассислар жуда жиддий шубҳа билан қарашмоқда.\nРоссияда одатда умифеновир фаол моддасини ўз ичига олган дорилар вирусга қарши препаратлар деб аталади. Уларга «Арбидол» ва унинг муқобиллари кириши мумкин — бу дори коронавирусни даволаш бўйича Хитой ҳукуматининг расмий тавсияларида пайдо бўлган.\nБироқ, ушбу препаратнинг самарадорлиги ва хавфсизлиги халқаро стандартларга мувофиқ ўтказилган тадқиқотлар билан тасдиқланмаган.\nМутахассислар, шунингдек, ниқобларнинг ҳаво томчилари орқали юқувчи вируслардан ҳимоя қилиш қобилиятига шубҳа билан қарашади. Бундан ташқари, ҳозирда дорихоналардан уларни топиш осон иш эмас.\nИзоляциями? Ҳа! Аммо...\nБи-би-си Лондоннинг Сент-Жорж университети вирусологи ва профессори доктор Элизабет Гроппеллидан кекса ёшдаги нисбатан заифроқ инсонларни қандай ҳимоя қилиш кераклиги ҳақида сўради.\n«Оддий бир қоида мавжуд: агар сиз 65 ёшдан ошган бўлсангиз, уйда қолинг, — дейди Гроппелли. — Ўзингизни ҳимоя қилишнинг асосий усуллари — бошқа одамлар билан яқин алоқаларни чеклаш ва мулоқот пайтида масофани сақлаш».\nКоронавирус икки усулда юқади: одамдан одамга ёки юзалар билан алоқа қилиш орқали. Гроппеллининг айтишича, одатда одамлар жамоат жойларидаги турли сиртларга қанчалик тез-тез тегинишлари ҳақида фикр юритишмайди\nВирусологнинг фикрига кўра, ҳозирда энг муҳими буни пайқашни бошлаш ва ўзингизни тез-тез сўроққа тутишдир: супермаркетга ёки банкка боришим ҳақиқатан ҳам зарурми?\n«Менга Италиядан мунтазам равишда суратлар юборишмоқда. У ердаги супермаркетларда шу каби эълонлар илинган: агар сиз 65 ёшдан ошган бўлсангиз, уйда қолинг, бизга қўнғироқ қилинг — сизга керакли озиқ-овқат бизнинг кўнгиллилар томонидан етказиб берилади». Бу исталган жойда пайдо бўлиши мумкин. Кўнгиллилар айнан Италиядаги вазият туфайли шу ишга қўл уришмоқда», дейди Гроппелли.\nШарқий Европанинг бошқа мамлакатларида ҳам ёлғиз кексаларга ғамхўрлик қиладиган хайрия ташкилотлари ва кўнгилли гуруҳлар пайдо бўлган. Ушбу янги вазиятда улар ўзлари инфекциянинг ташувчиси бўлиб қолмасликлари учун қўшимча эҳтиёт чораларини кўришлари етарли\n«Бизда коронавирусдан вакцина ёки дори йўқ. Ҳозир қарияларга ғамхўрлик қилиш жуда муҳимдир. Биз уларга юқтирмаслигимиз керак. Эҳтиёт чораларини кўриш керак, аммо ваҳима ёки паранойяга тушишга арзимайди», дея эслатади доктор Гроппелли.\nКекса ёшдаги қариндошларни зиёрат қилишдан олдин, ўзингизга иккита савол беринг:\nМенда ҳарорат (37,5 ёки ундан юқори) борми?\nМенда қуруқ йўтал борми?\n«Аммо ёдда сақланг: изоляция уйда қулфланиб олиб, кўчага чиқмаслик дегани эмас. Бу деганики, нима қилаётганимиз ҳақида доимо ўйлашимиз керак», дея хулоса қилади эксперт.\nАҚШ касалликларни назорат қилиш ва профилактика марказлари қарияларнинг қариндошлари учун қўшимча маслаҳатлар беради:\nяқинларингиз қандай дори-дармонларни қабул қилаётганини билиб олинг ва агар керак бўлса, уларга ушбу дори-дармонларни олишга ёрдам бериш имкониятингизни аниқлаштиринг;\nяқинларингизнинг озиқ-овқатлари етарлича бўлишига ишонч ҳосил қилинг;\nкекса одамларнинг харид мақсадида ташқарига чиқишларини минималлаштириш учун тез бузилмайдиган маҳсулотларни сотиб олиш керак;\nўзида шамоллаш аломатларини сезган кишилар кекса яқинлари зиёратидан тийилишлари керак.\nКексалар билан бир оилада яшовчилар нима қилиши керак?\nАнъанавий жамиятимизда кекса одамлар одатда болалари ва неваралари билан бирга яшашади. Бу каби ҳолатда албатта, алоқага киришишнинг олдини олиш мумкин эмас, лекин баъзи бир йўллар билан хавфни камайтиришга ҳаракат қилиш мумкин.\nИталиянинг La Repubblica газетаси шу ҳафта мутахассислар томонидан уйда Covid-19 вирусини юқтирган одам бўлганда ўзини қандай тутиш бўйича тавсиялар рўйхатини тузди. Ушбу тавсияларнинг баъзилари қариндошларидан бири айниқса ҳимояга муҳтож бўлган вазиятларда жуда қўл келади.\nУлар орасида, масалан, заиф яқинингизга алоҳида ва яхши шамоллатиладиган хонани тақдим этиш, у билан суҳбатлашиш чоғида тиббий ниқоб кийиш, шунингдек, оила аъзолари тегинадиган барча сиртларни кунига камида бир марта дезинфекциялаш бўйича тавсияларни учратамиз.


Bugatti суперседан ишлаб чиқариши мумкин » Скачать музыку бесплатно новинки музыки 2016-2017\nBugatti суперседан ишлаб чиқариши мумкин\nКомментариев: 0 Просмотров: 342 Дата: 9-03-2016, 18:30 Икки йил аввал расман ёпилган Bugatti Galibier лойиҳаси жонлантирилиши мумкин. 2014 йилда Bugattiнинг собиқ раҳбари Вольфганг Шрайбер тўрт эшикли Bugatti Galibier седани устида ишлаш тўхтатилганини эълон қилганди. Компания янги раҳбарининг яқинда берган ахборотини тингласак, седан лойиҳасини тамоман йиғиштириб қўймаганлиги маълум бўлади. “Ҳозирча, Bugatti русумлари сафига тўрт эшикли седан келиб қўшилишининг аниқ муддатини айтолмайман, аммо Bugatti Chiron суперкаридан сўнг навбатдаги лойиҳамиз у бўлишини истисно қилмайман”, деди Bugatti раҳбари Дюрхаймер. Унинг сўзига кўра, илгари қимматбаҳо автомобилларни сотиш қийин бўлса, эндиликда вазият ўзгарган. Bugatti Chiron русуми савдоси бошланганлиги ҳақида хабар беришлари биланоқ олдиндан 200 минг евро тўловчи талабгорлар ёғилиб кетган. Шунингдек, Дюрхаймер седан электрли версияда ишлаб чиқарилиши мумкинлигини ҳам айтиб ўтди. - деб хабар бермоқда Carzone.uz нашри.\nTeglar: Bugatti Категория: Авто Нашли ошибку?


Tўй қилмаслик тилхати « Ўзбекистон Халқ Ҳаракати\nTўй қилмаслик тилхати\n12 August 2013 - 14:52\n“Озодлик” радиосининг билдиришича, пахта терим мавсуми фарғоналикларнинг тўю маърака тадбирларига ғов бўладиган бўлди.\nПахта – тўю маъракага ғов\nФарғона вилоятининг 15 туманидаги 2 миллиондан ортиқ аҳолига ўз тўйларини мустақиллик байрамигача қолган 20 кунда ўтказиш “тавсия” қилинди. Бу “тавсия”дан кейин маҳалла оқсоқоллари аҳолидан “пахта мавсумида тўй қилмайман” деган тилхат ҳам ола бошлади. Фарғонанинг Қўқон шаҳри яқинидаги қишлоқлардан бирида улғайган 27 яшар Абдубосит Россияда беш йил мардикорлик қилиб ўз тўйига пул йиғди.\nТўй сентябрга белгилангач¸ Абдубосит Россиядан қайтиш чиптасини олди. Аммо Ўзбекистондаги яқинлари Абдубоситга телефон қилиб, тўй куни 25 августга ўзгарганини айтишди. Маҳалла оқсоқоллари келиб, тўйни фақат 1 сентябргача ўтказасан, деб Абдубоситнинг яқинларидан тилхат олиб кетишган.\n– Билетим қайтарилмайдиган хилидан экан. Куйиб қолди. Янги билет олдим. Тўйни бемалол 21 сентябр шанбага белгилаттирган эдим. Бу ердаги ишларимни ҳам шунга қадар тугатмоқчи эдим. Маҳалла оқсоқоли билан туман ҳокимиятидан кимдир келиб, тўйни 1 сентябргача қиламан¸ пахта мавсумида тўй қилмайман, деб тилхат олиб кетибди. На чора эртароқ уйланамизда энди¸- деди Абдубосит.\nТўй кунининг ўзгариши Абдубоситга қимматга тушди. Авиачиптани янгилаш харажатидан ташқари Абдубосит ўзи олиб қўйган уй таъмири бўйича буюртмани бажаролмай қолгани боис пулдан бенасиб бўлди.\n“Озодлик” билан суҳбатлашган Абдубосит билан бирга Россияда ишлайдиган фарғоналик меҳнат мухожирлари бир оз пул йиғиб тўëна қилиб беришгани айтишди:\n– Бизда рўза пайтида тўй қилишмайди. Кўпчилик шу сентябр ойини тўйга мўлжал қилади. Чунки мева-чева арзон бўлган пайт. Аммо бу йил пахта теримини эрта бошлаймиз деб тўйларни 1 сентябга қадар ўтказинглар деб айтишибди. Тўйлар ҳайит ва 1 сентябр орасидаги 20 кунга тиқилиб қолди. Кўпчилик шанба куни ўтказсам дейди¸ аммо 20 кун ичидаги шанба талаш бўлиб ëтибди. Буни қийинчилиги ҳам бизга тушди,- дейди Абдубосит билан Россияда меҳнат қилаëтган суҳбатдош.\nБу маълумотларни ўрганиш жараëнида Озодлик мухбирлари Фарғонанинг Фурқат¸ Қиргули каби туманларидаги маҳалла оқсоқоллари уйма-уй юриб, пахта пайтида тўй қилмаслик борасида “тушунтириш” ўтказаëтгани борасида маълумот олди.\nТўйларни чеклаш бўйича бундай “тарғибот” ишларининг Фарғона¸ Қўқон ва Марғилон шаҳарларидан бошқа барча туманларида олиб борилмоқда, деди исми айтилмаслиги истаган фарғоналик Озодлик тингловчиси биз билан суҳбатда.\nМавзуни ўрганиш мобайнида Фарғона вилоят ҳокимлигида 2013 йил пахта мавсумини ўтказиш бўйича махсус гурух иш олиб бораëтгани ҳақида маълумотга эга бўлдик.\nФарғона вилоят хокимлигидаги Озодлик манбасига кўра¸ пахта мавсумида тўй қилмаслик борасида аҳолидан тилхат олиш борасида туманлардаги маҳалла оқсоқолларига тавсия бериш ташаббуси ҳам вилоят ҳокимлиги қишлоқ хўжалик бўлимидан чиққан.\nМанбага кўра¸ қишлоқ хўжалик бўлимидаги Элмурод исмли ва Ниëзов Холмирза деган икки мулозим пахта мавсумида тўйларни чеклаш масаласига маъсул қилиб қўйилган.\nҲокимликдаги манбанинг айтишича, Фарғона вилояти ҳокимлигида туманларга “тавсиялар” юборилмоқда.\nБундай тавсиялардан бири тўйларни чеклаш бўлса, яна бири болалар Наманган-Фарғона, Қўқон-Тошкент, Фарғона-Андижон автомобиль йўлларига ёндошган далаларга олиб чиқилмасин¸ деган мазмунда.\nЙўлдан ўтаётганларнинг кўзига мактаб ўқувчилари кўринмаслиги учун бундай тавсиялар берилаëтгани Озодликка маълум қилинди.\nАйни кунларда “Барча вилоятдаги давлат муассасалари учун ходимларни пахта теримига жалб қилиш режалари ишлаб чиқилган”,- деди Фарғона вилояти ҳокимлигидаги манба.


Суратларни кургандан, Қалбда жўш урди тўфон, Тақдирда бу оғажон, Йиғламагин сен Буффон! Футбол буюк номларга, Булса хамки мисли кон, Мухлиснинг қалб тўридан, Топгандир номинг макон! Мундиал энди сенсиз, Ўтадида эх эссиз, Нўноқ экан Вентура, Тан олмас буни юзсиз! Шведларнинг эх қаранг, Сенга етдими кучи? "Скуадра адзурра", Сенсиз татирми ЖЧи?!\nСалом Мани кечирасизлару кеча УЗБ термаси чика олмагани яхши булди бу уйин билан ЖЧда нима килади 0-7 0-8 0-9 =хисобида ютказиб дунёга шарманда буладими.......... яна билмадим\nхали имконият бор 4 кунда нима қилиш мумкин. болаларни кескин тушган рухини кўтариш керакю болаларга эркин ўйнаш учун имконият бериш керак тамом аник ютомиз\nТермада битта-ярим виждонли футболчи бор бўлса, шулардан биттаси Одил бўлади. Раҳматли Хожибой Тожибоев айтгандай битта ўзи яхши ўйнаган билан қолганлари ўйинни билмаса қийинда.\nЖаноб Бабаян! Сиз бошқарган жамоанинг ҳар доим рақибларига омад кулиб боқади. Бу янгилик эмас-ку. Бирор янги гап йўқми, масалан ўйинни ёпиқ ўтказмадик ёки бугун об-хаво бизга иссиқлик қилди. Хеч бўлмаса майдондаги қизил ранглар кўзимизни қамаштириб дарвозани қаердалигини юқотиб қўйдик десангиз озгина ҳақиқатга яқинроқ бўлармиди. Янаям билмадим. Тан олиш керакки Хитой бугун биздан анча маъноли ўйин кўрсатди\nБиз футболимизга юрагимиздан жой берганмиз, мухлисмиз. Терма жамоа саралашни ажойиб натижалар билан бошлаганда, стадионда жўр бўлиб мадҳиямизни куйладик. Бу манзара футболга, ватанга бўлган ҳиссиётларни юзага чиқарганди! Вақт ўтиши билан терма жамоамиз аъзолари ва Бабаян учун ўтиб бўлмас синовлар юзага келди. Эрон билан ўйинда бирортаям зарба бера олмаган жамоага ким ҳам маъқул фикр билдира оларди? Ислоҳотлар керак футболимизга. Энг аввало Бабаянга ўхшаган инсонларни умуман тозалаш керак ўзбек футболидан. Ҳаром ғалабалар орқали Пахтакордек жамоани шарманда қилган бундай орсиз одамга ҳам олимпия, ҳам МТЖни топширишнинг оқибатлари аён бўлди.\nКейруш ўта айёр, айёрлиги сабаби европада "МЮ", "Реал" ва бошқа жамоаларда кўплаб тактика ва уйланмаларни куриб пишган мураббий. У ўтган ЖЧи саралашида Ўзбекистонни хам Ж.Кореяни хам жамоаларнинг мавқеи ва вазият тақозасидан келиб чиққан ҳолда рақиьга тўлиқ ҳужум қилиш имкониятини бериб, биргина(!!!!)имкониятдан фойдаланиб кетишни мақсад қилиб , ва шу мақсадга эришиб хар икки рақибини ўз уйида(Ўзб.да ва Ж.Кореяда) 1:0 ҳисобига ютиб кетди. Худди шу тактика Аргентинага ўтмай қолди(Месси юорлиги учун).. Бизнинг баъзи бир мухлисларимиз ҳозиргача биз "Жар"да Эронни жарима майдонига қамаб қуйгандик деб уйлаб юришади. Сиртдан ха шундай лекин Ж.Корея билан Эроннинг уйинини ва бошқа уйинларни куриб бу Эронинг тузоғи эканлигини тушуниб олиш мумкин. Қосимов айнан Кейрушни ўз тактикаси қурбонига айлантириб Теҳронда Эрони маҳв этиб келганди. Эртага буладиган уйинда Ўзбекистонимизга омад ёр булсин! Тасодиф туфайли булсада Эронни уйида яна маҳв этиб қайтайлик. Бу кимнинг ё ниманинг эвазига булади бунинг фарқи йўқ! Олға ЎЗБЕКИСТОН!!!\nМесси дарҳақиқат ажойиб футболчи, гол уриш , пас беришда ноёб асар яратгандек ҳаракат қилади. Дриблинг , финтлари муҳлисларига мойдек ёқиши аниқ. Унинг борлиги Роналду ва Реал учун фойда. У борлиги учунам Роналду тўхтамайди. ЕЧЛ ғолиблиги учун Мессига етолмайди деган Роналду ҳозир у билан ёнма ён. Бешта ОТни тушида кўрасан деганлар ҳам, ҳозир Роналду олишига ишонмоқда. Месси ва Роналду фаолияти тугаш даври ҳам бир биридан унчалик фарқ қилмаса керак.\nОлтин тўп йил якуни бўйича берилади ярим йилгамас ва ЧЛ ни ютгани учун ҳам эмас. Йил охиригача хали анча бор. Унгача Реал Барса билан камида 3 марта ўйнайди. Охирги элклассикодаги ўйинини қилса яъни хеч нарса қилолмаса, Роналдуга олтин тўп йўқ.\nМана биз кутган онларга ҳам оз қолди! ЕЧЛ финалида яна ўша кўп бор тўқнашадиган азалий рақиблар...(лекин клублар алоқалари аъло даражада)! Иккала жамоага ҳам омад ёр бўлсин! Биз Аллегри ва Бъянконериларга ишониб қоламиз ва охиригача уларни қўллаб қувватлаймиз! Ёки чемпионликни нишонлаш ёки тан олиш ва олқишлашга тайёрмиз...! Форевер Юве! Фино Алла Фине! Форза Гранде Юве ! ! !\n"Milan"ni ozgina aqli bölsa, Morata va Belottini transferlarini bir chetga surib, jamoaga Obameyanni qaytaradi. "YCHL"da norm öyinlar namoyish uchun ham Emerik eng olliy qarordir! Qayerdan bilasiz..?)) U italiyani sog'ingandir !!!\nМана энди бошланади интернету матбуотларда,газета ва нашрларда Эрон ва Ўзбекистон ҳақидаги хабарлар,ўйинга деган мутахассислару, футболчиларнинг фикрлари, ЖЧ 2018 Россия 3-босқичнинг 8-турида менимча бутун Осиё мана шу уйинни томаша қилади. Негалиги аниқ Эрон ютса ЖЧ чиптаси нақд, Ўзбекистонга 3-ўринни олиш учун хавотирли бўлиб қолади. Агар Ўзбекистон ютса (илоҳим шундай бўлсин) гуруҳдаги интрига яъна кучайиб кетади. Эрон ҳозирда мана 7 тур орта қолдирса ҳам мағлубиятга учрамасдан ҳаттоки дарвозаларидан гол ўтказмасдан келмоқда. Футболда ютиб бўлмас жамоанинг ўзи йўқ, Эрон бу Германия ёки Испания эмас боз устига Эронни бир марта Теҳронда мағлубиятга учратганмиз. Бу эса футболчиларимизга озгина бўлсада даълда ёрдам бўлса ажабмас. Умид қиламизки ўша ўтмишдаги ўйин ва ҳисоб яъна такрорланади ва Ўзбекистон Эроннинг даҳлсиз сақлаб келаётган дарвозасини ишғол этиб, мағлубиятга ўчратиб Эроннинг ушбу босқичдаги 1 мағлубиятига сабабчи бўлади. Омад ўша куни худо хохласа ЎЗбекистон томонда бўлади.\nИмператор! Франческо Тоттини ашаддий мухлиси эдим. Рауль ва Тотти бирдек эди. Реал ва Рома бирдек эди! Хали бунака хайрлашишни курмагандим. Стадиондаги барча мухлисларни куз ёшлари (7 ёшдан 70 ёшгача хаммаси) ни куриб беихтиёр куздан ёш чикиб кетди. хакикий сардор, хакикий римлик! Тотти узи б.н 2000-йиллар бошидаги юлдузларни энг сунггисини хам олиб кетди футболдан. Рауль кетди, Роналдо кетди, Зидан кетди, Фигулару Дел Пьеролар кетди... эххе санаса саноги йук. Булар орасида Тотти характери жихатидан хаммасидан устун эди. Рахмат санга Тотти!\nРахмат Нодир Мирҳодиев. Тарихни эслатдингиз. Ўша вақтга, ёшлигимга қайтиб қолгандек бўлдим. Хамма воқиялар худди автор айтгандек эди. Биз МТЖмиз мундиалга чиқишига 100 % ишонардик. Афсус ишончимиз хар ўйинда пасайб борар эди. Корийслар билан бўлган ўйинни хам эслайман. Ўйин охирида Ўзбек ишқибозлари Корийсларни тик туриб олқишлаган эди. Корийс ишқибозлари ўйиндан бизнинг нимадир устиларига отишимиздан қўрқиб устиларига ёпинғичини ёпишиб ўтириўган эди, лекин биз уларга хам қарсак чалганмиз.\nАввалом бор ҳамма МЮ мухлисларини кутилган ғалаба,чемпионлик кубоги энг асосийси МЮнинг ЕЧЛ қатнашиши билан табриклайман. Кечаги ўйинда хулоса шуки катта тажриба ғалаба қозонди, омад кучлиларга кулиб боқади шиори яъна уз исботини топди, негаки омад келмаганида ўйинда П.Погбанинг унчали кучли зарбаси рекошет бўлиб Аякс дарвозабонининг устидан утиб кетмасди. П.Погба ва Мхитарян ажойиб ўйин кўрсатди,қандай ўйнаш керак булса шуни ортиғи билан бажарди. Моур ҳақиқий сеҳргарлик кўрсатиб, энг асосийси натижага эришди.Келаси мавсум ЕЧЛ қатнашиши МЮ катта фойда бу асосийси ёзги трансферларда асосий мақсадлари бўлган Г.Бейл ва А.Гризманн энди МЮга йўқ дея олмаса керак, негаки МЮ аста секинлик билан ўз даражасига қайтмоқда.\nЭртага жиддатли баҳс бўлиши аниқ, кўрамиз МЮ ва Аякс ўйинида тажриба ғалаба қозонадими ёки ёшлик шижоати. Эртанги ўйинда Манчестер Юнайтедта устулик бўлади ном, тажриба,нуфуз, савия жиҳатдан ЕЛ ютишига,Ж.Моурино эртага жанговор таркибни тушириши аниқ негаки ўртада ЕЧЛ қатнашиш имконияти қўлдан чиқармайди, аслида Аяксдан кўра МЮнинг ғалаба қозонишини келаси мавсумда ЕЧЛ да интригани яънада кучайтиб, мусабоақанинг нуфузини яънада ошириб гегемон клублар тўқнашуви қўпроқ бўлади.\nФинал аник. Лекин унутмаслик керак: Ювентус бу Атлетико эмас. Айтганча, Зидан хам Юведа дунёга танилгандиёв!\nХамма Реалчиларни табриклайман! Реалга коил колиш керак 2-голдан кейин узига келди. Атлетикони химояга ётиб олиши, уларни минус томонига ишлади. Булмаса вазият анча узгариб кетарди.


Марҳум хонанда Жанна Фрискенинг мол-мулки ҳибсга олиниши мумкин\n20:38 / 25.12.2015\nМарҳум россиялик хонанда Жанна Фрискенинг мол-мулки агар унинг яқинлари хонанданинг саратондан даволаниши учун йиғилган хайрия пуллари нима мақсадларга ишлатилгани ҳақида ҳисобот бермасалар, ҳибсга олиниши мумкин.\nФрискенинг оиласидан харажатлар ҳақидаги ҳисобот берилишини бу пулларни йиғишга кўмак берган “Русфонд” жамғармаси талаб қилмоқда. Пулларнинг бир қисми хонанда даволанган АҚШдаги шифохонага тўлаб берилган, яна бир қисми хайрия ишларига ўтказиб берилган.\nҚолган 25 млн рубль хонанданинг шахсий ҳисоб рақамига ўтказиб берилган, чунки қонунга кўра хайрия жамғармаси ўз ҳисобида хайрия пулларини бир йилдан кўпроқ вақт ушлаб туришга ҳаққи йўқ.\nФрискенинг яқинлари бу пуллар қаерга кетгани ҳақида тўлиқ ҳисобот беришмаган. Улар фақатгина 4,5 млн рубль бўйича ҳисобот беришган. Жамғарма қолган 20 890 831 рубль бўйича ҳам ҳисобот беришни сўраган ҳамда буни 2016 йилнинг 15 январигача амалга оширишни сўраб хонанданинг оиласига ёзма равишда мурожаат қилган.\nАгар Фрискенинг ота-онаси ва турмуш ўртоғи Дмитрий Шепелев бу талабни бажармасалар, унда улар қарз бўйича баробар жавоб беришларига тўғри келади, деб айтмоқда ҳуқуқшунос Владислав Кочерин.\nУнинг айтишича, хонанданинг меросхўрлари ҳисоботнинг йўқлигини асослаб беришлари керак бўлади, чунки қарз берувчи “Русфонд” жамғармаси Фрискенинг мол-мулкига даъвогарлик қилиши мумкин. Шу сабабли хонанданинг мол-мулки суд чораси сифатида ҳибсга олиниши мумкин. Одатда бундай вазиятларда кредиторлар томонидан пул воситаларини ундириш ҳақида даъво аризаси топширилади, унга кўра барча тафсилотлар аниқланмагунча қарздорнинг бор мол-мулки ҳибсга олиниши мумкин. Сўнгра суд мол-мулкнинг қандай қисми қарз берувчига, қандай қисми меросхўрларга ўтишини ҳал қилади.


Чегарадаги отишувда 31 киши ҳалок бўлди | ҚИРҒИЗИСТОН ЯНГИЛИКЛАРИ\nЧегарадаги отишувда 31 киши ҳалок бўлди\nҚирғиз-тожик чегарасидаги жанжалда умумий 154 киши яраланиб, унинг 31 нафари ҳалок бўлди. Яраланганларнинг 121 нафари оддий фуқролар бўлса, 23 киши куч тизими вакиллари. Бу ҳақда 30 апрелда матбуот анжуманида соғлиқни сақлаш ва ижтимоий ривожлантириш вазирининг ўринбосари Ализа Солтонбекова билдирди.\nЯраланган 49 одам Бишкекдаги Травматология ва ортопедия марказига, Миллий госпиталга ва Миллий хирургия марказига етказилганини қўшимча қилди.\n«Дори-дармонлар ва қон стационарларда етарли. Баткендаги жабрланганларга соғлиқни сақлаш вазири бошчилигидаги 32 шифокор амалий-тиббий ёрдам кўрсатмоқда», — деди у.\nСолтонбекова «Каба ўғли Кожомкул» номидаги спорт саройида «Баткенга ёрдам» штаби тузилиб, кўнгиллилар фуқаролардан ва бизнес вакилларидан келган ёрдамни қабул қилишаётганини билдирди.\nБундан ташқари, Ўш шаҳар руҳий марказининг тўрт шифокори Баткен вилоятига юборилган.\nБунгача Соғлиқни сақлаш ва ижтимоий ривожлантириш вазирлиги Баткенга 22 шифокор юборган. Бугун Алимкадир Бейшеналиев тўққиз шифокор билан Баткенга учиб кетган. Баткенга Талас ва Бишкекдан умумий 31 шифокор юборилди. Вазирлик ҳозирда шифокорларнинг захирасини тузмоқда.\nШунингдек, Соғлиқни сақлаш ва ижтимоий ривожлантириш вазирлиги Баткендаги жабрланганларга қон топширса бўлишини билдирган.\nКейинчалик МХДҚнинг раиси Камчибек Ташиев томонлар иккинчи марта ҳарбийларни ҳудудлардан олиб чиқиш бўйича келишишгани айтди.\nАввалги мақолаПутин жиддий муаммоларни ҳал қилишда воситачи ролини бажаришга тайёр - Россия президентининг матбуот котиби\nНавбатдаги мақолаЧегара можаросида қурбон бўлган 12 ёшли Мадина дафн қилинди


Ўртоқлик ўйини. «Навбаҳор» - «Стал Мелец» 1:1 » Lochinlar.UZ\nLochinlar.UZ » Янгиликлар » Ўртоқлик ўйини. «Навбаҳор» - «Стал Мелец» 1:1\nЎртоқлик ўйини. «Навбаҳор» - «Стал Мелец» 1:1\nРежага ўзгартириш киритилиб, «Навбаҳор» бугун Анталияда яна бир назорат учрашувини ўтказди. Бу сафарги рақиб Польша биринчилиги вакили — «Стал Мелец» жамоаси бўлди.\nУчрашув тенг курашлар остида ўтди ва ҳисоб ҳам шунга яраша бўлди. Дастлабки бўлим ўрталарида польшаликлар Ўткир Юсупов дарвозасини ишғол қилишган бўлса, иккинчи бўлим бошида Баҳодир Насимов рақиб дарвозабонини доғда қолдириб, мувозанатни тиклайди. Учрашув 1:1 ҳисоби билан якунига етади.\n«Навбаҳор»нинг «Стал Мелич»га қарши бошланғич таркиби қуйидагича бўлди: Ўткир Юсупов, Обид Жўрабоев, Игорь Голбан, Ғиёс Комилов, Ҳожиакбар Юнусов, Шаҳзод Шайманов, Азим Аҳмедов, Жасур Азимов, Зафар Тўраев, Иван Соловьёв, Александр Касьян.\nЭртага «Навбаҳор»нинг Туркиядаги йиғини ўз ниҳоясига етади.скачать dle 10.4фильмы бесплатно


17:40 / 13.10.2016 | Muhammadkarim | 46510\nАссалому алайкум! Муҳкам-ойдин ва муташобих оятлар дeгани нима дeгани? Раҳмат олдиндан.\nВа алайкум ассалом! Ушбу мавзуда тўлиқ ва мукаммал ҳолатда Устозимиз раҳимаҳуллоҳнинг “Қуръон илмлари” китобидан ўқиб оласиз.\nУшбу мавзу Улуми Қуръондаги энг нозик мавзулардан бири ҳисобланиб, уламоларимиз унга катта аҳамият берганлар. Бу мавзуга киришдан олдин ушбу икки нарса – муҳкам ва муташобиҳнинг луғатдаги маъноларини яхшилаб ўрганиб олишимиз лозим бўлади. «Муҳкам» сўзи бир нарсани яхшилаб қилиш ва унинг бузилишини ман қилиш маъносини билдирувчи «аҳкама» сўзидан ясалган бўлиб, «яхшилаб қилинган, маҳкам қилинган», «бузилмас» деган маънони англатади. Мисол учун, «аҳкама ал-амра» деган жумла «ишни яхшилаб қилди ва уни бузилишдан сақлади» деган маънони ифода қилади. Араблар отнинг юганидаги унинг оғзига солиб қўйиладиган темирдан бўлган «сувлиқ»ни ҳам «ҳакаматун» дейишади. Чунки у отни яхшилаб бошқаришга ва у ёқ-бу ёққа бурилиб кетишининг олдини олишга хизмат қилади. Қуръони Каримнинг сифатларидан бири «Ҳаким» эканининг сабаби – унда ҳаққа ҳидоят қилувчи ва ботил ҳамда фасоддан ман қилувчи ҳикмат борлигидир. Шу билан бирга, Қуръони Каримнинг назми ва услуби олий даражададир, балоғати мўъжизадир, мақсадлари олийдир, маънолари тўғри ва содиқдир. Бунинг устига, унда қарама-қаршилик йўқ, тафовут йўқ. Даража ва ожиз қолдирувчиликда унга ҳеч бир калом бас кела олмайди. Аллоҳ таоло Ҳуд сурасида марҳамат қилади:\nالَر كِتَابٌ أُحْكِمَتْ آيَاتُهُ ثُمَّ فُصِّلَتْ مِن لَّدُنْ حَكِيمٍ خَبِيرٍ۝\n«Алиф лаам ро. (Бу) оятлари мустаҳкам қилинган, сўнгра ўта ҳикматли, ўта хабардор Зот томонидан муфассал қилинган Китобдир» (1-оят). Яъни «муҳкам» сўзининг «тузилиши пухта», «далолат қилиши дақиқ», «ҳар бир сўзи чуқур маъноли», «ҳамма тарафи бир-бирига муносиб», «ҳеч камчилиги йўқ» деган маънолари бор. «...сўнгра ўта ҳикматли, ўта хабардор Зот томонидан муфассал қилинган Китобдир». Батафсил баён қилиш керак бўлган ҳар бир жиҳати, жумладан, ғоялари, мақсадлари, мавзулари батафсил баён қилингандир. «Қуръони Каримнинг муҳкам ояти» деганда равшан маъно билан келган ва эшитувчиси маъносини таъвил ва баёнсиз англаб оладиган деган маъно тушунилади. «Муташобиҳ» сўзи «бир-бирига ўхшаш» деган маънони билдирувчи «ташабуҳ» сўзидан ясалган бўлиб, луғатдаги маъноси бизнинг тилимизда «ўхшаш» ва «аралаш» сўзлари атрофидаги маъноларда айланади. Арабларда икки нарса бир-бирига ўхшашлиги туфайли аралашиб кетганда ва уларни бир-биридан ажратиб олиш қийинлашиб қолганда ушбу сўз ишлатилади. Ушбу луғавий маълумотлардан кейин мулоҳаза қиладиган бўлсак, «муҳкам» сўзида равшанлик ва маънони мустақил равишда баён қилиш борлигини кўрамиз. «Муташобиҳ» сўзида эса маънони ифода этишда ягона мустақиллик йўқлигини ва равшанлик етишмасдан, бир нарса иккинчисига ўхшаб қолишини англаймиз. «Ташабуҳ» калимасидан ясалган сўзлар Қуръони Каримнинг баъзи оятларидагина келган. Аллоҳ таоло Бақара сурасида марҳамат қилади:\n«(У) уларга ўхшаш қилиб берилгандир». (25-оят). Яъни жаннатийларга бу дунёда баҳраманд бўлган меваларига ўхшаш мевалар берилади. Аллоҳ таоло Бақара сурасида марҳамат қилади:\n«...қалблари ўхшаш бўлди…». (118-оят) Яъни ҳақни кўрмасликда ва залолатда кофирларнинг қалблари бир-бирига ўхшашдир. Аллоҳ таоло Зумар сурасида марҳамат қилади:\n«Аллоҳ энг гўзал сўзни ўхшаш... китоб этиб туширди» (23-оят). Қуръони Карим энг гўзал сўздир. Унинг оятлари гўзалликда, пурмаъноликда, ҳикматда, тўғриликда, ҳукмда ва бошқа хусусиятларда бир-бирига ўхшашдир. (“Қуръон илмлари” китобидан). Валлоҳу аълам!\nТаълимга оид китоблари\nУниверситетдан орқали сафар\nКирилл ҳарфидаги суралар\nДин ва психалогия


Тезкор, сифатли ва холис хизмат — пировард мақсад - Халқ сўзи\n12:33 19 Ноябрь 2020 Жамият\nАдлия вазирлиги ҳузуридаги Давлат хизматлари агентлиги ва унинг таркибидаги марказлар ҳақида сўз борса, мижозлар ва тадбикорлар, энг аввало, вақтлари тежалаётганлигини эътироф қилишмоқда. Бир парча қоғозу ҳужжатларга ҳафталаб вақт сарфлаётган ишбилармонларимиз эндиликда расмийлаштириш билан боғлиқ барча давлат хизматлари қисқа муддатларда бюрократик тўсиқларсиз амалга оширилаётганлигидан хурсанд.\nАслида мазкур хизмат фаолияти билан эндиликда фуқаронинг нафақат вақти тежалди, балки турли сарсон-саргардонликлар, тамагирлик ва бошқа бир қатор нохушликлар барҳам топди. Қоғоз орасига пул қистириш, «ишлар» якунига етгач, чойхонада «бир чўқим» ош беришдек сарқитларга чек қўйилди. Фуқароларимиз давлат ва давлат идоралари халққа хизмат қилиши лозимлигини англаб, чуқур ҳис эта бошлади. Айни пайтда марказлар томонидан аҳолига 140 дан ортиқ турдаги давлат хизматлари кўрсатилмоқда. Буни қуйида Фарғона вилояти мисолида таҳлил қилиб кўрамиз.\nЧорак аср кутилган хизматлар\n— Фарғона вилоятида бу тизимни бошқараётганим сабабли соҳа билан боғлиқ ҳар қандай салмоқли ва кичик фикрлар, эътирофлар, танқид ва муаммолар эътиборимдан четда қолмайди, — дейди ДХА Фарғона вилоят бошқармаси бошлиғи Раъно Бойқўзиева. — Кўпчилик ватандошларимиз бир эшик орқали барча ишлари ва юмушлари битаётганидан, сарсон бўлмаётганидан, «бер-бер»лардан, мансаб эгасининг кайфиятига қараб ўтиришдек ноқулайликлардан қутилгани учун хурсанд. Айниқса, тадбиркорларнинг боши осмонга етган. Бу муболаға эмас,факт!\nМана шу уч йил давомида тарихий ишларни амалга оширдик. Масалан, вилоятдаги 19 туман ва шаҳарнинг 16 тасида бутунлай замонавий кўриниш ва дизайн касб этган Давлат хизматлари марказларининг янги биноларини халқ ихтиёрига топширдик. Қува, Бешариқ, Фурқат туманларида эса айни пайтда марказларнинг қурилиш ишлари жадал суратларда олиб борилмоқда. Анклав, қатнов қийин ва ноқулай, маъмурий марказдан олис бўлган ҳудудларимизда 9 та Давлат хизматлари марказси филиалларини очдик. «Сиз қаерда бўлсангиз, биз ҳам ўша ердамиз», «Сиз келманг, ўзимиз борамиз!» тамойиллари асосида 85 мингдан ортиқ фуқароларга сайёр давлат хизматларини кўрсатдик. Уч йил давомида мобил тартибда 3 мингдан ортиқ тадбиркорлар давлат рўйхатидан ўтказилди. Уларнинг 2 мингга яқини сайёр хизматлар давомида фаолияти қайта тикланди. Муболағасиз айтиш мумкинки, шу даврга нисбатан давлат хизматчиси - ходимларимиз кириб бормаган маҳалла ва олис ҳудудлар қолмади. Менинг назаримда, бу рақамлар оддий ҳисоб-китоблар эмас. Чунки ҳар бир рақам остида минг-минглаб фуқароларимиз ва тадбиркорларимизнинг тақдири, ҳаёт тарзи мужассам. Тўғриси, халққа манзур хизматлар ватандошларимиз томонидан эътироф этилаётганидан қувонаман ҳам. Уларнинг фикр мулоҳазаларидан, самимий суҳбатларидан Адлия вазирлиги ҳузурида тизимнинг айни вақтида иш бошлаганига амин бўласиз.\nТизимнинг бош мезони — шаффофлик\nИнсон бир иллатга ўрганиб қолса, у бора-бора одатга айланади. Одатлар эса ҳар кун такрор бўладиган шартли рефлекс. Шунинг учун, жамоатчиликка нотаниш айрим «ноёб» ҳуқуқбузарликлар ҳақида айтиб ўтишнинг айни вақти! Давлат хизматлари марказлари 40 дан ортиқ ташкилот ва идораларнинг электрон базаларига интеграция қилинган ҳолда ишлайди. Бунда аҳоли ва тадбиркорларнинг мурожаатларига қонунларда белгиланган маъмурий регламентлар асосида хизмат кўрсатилади. Айрим ташкилот ва идораларга тушаётган мурожаатларни кўриб чиқиш ҳолатларида қоидабузарликлар содир этилгани туфайли аҳолидан шикоятлар тушиши ҳам бор гап.\nХусусан, жорий йилнинг шу даврига нисбатан вилоят бошқармаси ходимлари томонидан 18 та ўрганиш ҳамда 41 та мониторинг тадбири амалга оширилди. Ўтказилган ўрганишлар давомида жами 1 минг 904 та қонунбузилиш ҳолатл аниқланган. Ушбу ҳолатлар юзасидан тегишли ташкилотларга 36 та тақдимнома ва 107 та огоҳнома киритилди. 14 нафар мансабдор шахс интизомий жавобгарликка тортилди. 122 ҳолатда тўғридан-тўғри маъмурий жавобгарликка тортиш ҳақидаги маъмурий баённома расмийлаштирилиб, бу шахслар маъмурий жавобгарликка тортилди.\n2020 йилнинг январь — сентябрь ойларида бошқарма иш юритувига жами 359 та жисмоний ва юридик шахслардан мурожаатлар келиб тушган. Шундан 303 таси Ўзбекистон Республикаси Президентининг виртуал ва халқ қабулхонаси ҳамда Бош вазир қабулхонаси, 36 таси Агентликнинг ишонч телефони орқали йўлланган аризалар ҳиссасига тўғри келади. Мурожаатларнинг барчасига ўз вақтида қонуний баҳо берилган.\nХорижлик ватандошлар: ДХА ҳақида мулоҳазалар,таклифлар...\nОтабек АСҚАРОВ, АҚШ, Флорида, Тампа шаҳри:\n— Қўшма штатларда 5 йилдан буён истиқомат қиламан. Шу вақт мобайнида Ўзбекистонда давлат хизматларини кўрсатиш бўйича жуда катта ўзгаришлар рўй берди, буни биз каби ватандошлар ижтимоий тармоқлар орқали кузатиб боряпмиз. Деярли штатларда кўрсатиладиган хизматлардан фарқи йўқ. Масалан, АҚШда давлат хизматлари бўйича асосий маълумотлар ҳукумат портали — www.usa.gov веб сайтидан олинади. Порталда энг кўп талаб қилинадиган асосий хизматлар рўйхатини топиш мумкин. Мамлакатимизда ҳам худди шу тизим жорий қилинган. Онлайн ёки бевосита мурожаат қилиш мумкин. Пандемия шароитида, айниқса, масофадан мурожаат қилиш тизимининг яратилганлиги фуқароларга қўл келди. Бу айни муддао бўлди, деб ўйлайман. Тўғриси, туман ва шаҳар марказларида яратилган имконият ва қулайликлардан ҳайратга тушганимни яширмайман. Қисқа муддатларда бу шароитларнинг жорий қилиниши катта иш деб баҳолайман. Боиси, марказларда тизим учун яратилган имиж, яъни ходимларнинг кийим-бошидан тортиб муомала маданиятигача ўзгарганини кўриб хурсанд бўлдим. Электрон навбат ва соҳа янгиликларини етказиб турувчи мониторлар ҳар бир фуқаронинг диққатини тортади. Болалар майдончаси, тиббиёт хонаси,кафетерийлар ишлаб турибди. Давлат хизматлари марказлари бугунги кун талабларига тўлиқ жавоб берадиган, хорижий андозалар асосида жиҳозланган, замонавий ва барча шароитлар мавжуд биноларда фаолият юритаётгани эътирофга лойиқ.\nҲусанбой ҒАНИЕВ, АҚШ, Вашингтон шаҳри:\n— АҚШда шахсларнинг мурожаати қондирилишига белгиланган тартибда бир неча кунлар талаб қилинган ҳолларда ва шахснинг танловига кўра мурожаатга жавоб почта орқали қондирилади. Масалан, паспорт, SSN(Social Security Number) ва ҳайдовчилик гувоҳномалари, автоуловларга эгалик ҳуқуқини тасдиқловчи ҳужжатлар почта орқали етказилади. Ўзбекистонда ҳам худди шу хизматлар аллақачон жорий қилинган экан. Демак, Давлат хизматлари марказлари жаҳон тажрибаси асосида ишлаяпти.\nЖорий йилнинг апрель ойидан ФҲДЁларнинг ҳам тўлиқ Адлия ҳузуридаги ДХА таркибига ўтказилганлигидан жуда хурсанд бўлдик. Чунки йиллар давомида «бер-бер»лар уясига айланиб қолган бу ташкилотга янгича руҳ ва нафас кирди. Тизимда ислоҳотлар амалга оширилаётир. Кадрлар қайта аттестациядан ўтказилиб, уларнинг ҳуқуқий билимлари чиғириққа солиняпти,маънавий қиёфаси,имижи шакллантириляпти.\nФурсатдан фойдаланиб бир таклиф билдирмоқчиман! Биринчи таклиф:\nҚўшма штатларда бир нечта марказлашган маълумот марказлари ташкил қилинган бўлиб, давлат органлари ва тижорат компаниялари муайян тўлов асосида шу маълумотлар базасидан мурожаат қилувчи шахс ҳақида талаб қилинаётган хизматга алоқадор маълумотларни олишади ёки шахснинг ўзидан шу каби базалардан маълумотни баҳам кўришни сўрашади. Бундай маълумотлар базасига қуйидагиларни мисол келтириш мумкин: Жисмоний шахсларнинг солиқ декларацияси бўйича йиллик даромади, жисмоний шахсларнинг кредит тарихи, автомобиль ҳайдовчилари маълумотлари маркази, жиноят тарихи, ижарага яшовчилар тарихи ва ҳоказо. Ўзбекистондаги Давлат хизматлари марказлари базасида мана шу хизматларни ёки маълумотлар базасини ҳам тўлов тартибида, қонунчиликка мос равишда ташкил қилиш лозим.\nИккинчи таклиф. АҚШда давлат органлари хизматидан фойдаланиш асосан онлайн амалга оширилади. Бунда ҳар бир орган ўзининг веб-сайти орқали жисмоний ва юридик шахсларга хизматлар рўйхати ва хизматлар бўйича талаб қилинадиган ҳужжатларни онлайн тўлдириш формаларини ҳавола қилади. Шу билан биргаликда, маҳаллий (хар бир штат,шаҳар,ҳудуд бўйича) орган офисларида ҳам хизматлардан фойдаланиш мумкин, лекин аксарият ҳолларда бирламчи мурожаат онлайн бўлиши қатъий талаб қилинади. Мана шу «Илк мурожаат онлайн бўлиши шарт» тамойилини мамлакатимизда жорий қилиш зарур. Чунки фуқароларни онлайн хизматлардан фойдаланишни мажбурий бўлса ҳам ўргатиш зарур. Чунки бу замон талаби. Россия давлатида онлайн хизматлардан фойдаланиш 70 фоизни, Ўзбекистонда эса бор-йўғи 2-3 фоизни ташкил қилади. Лекин Давлат хизматлари марказлари фаолияти ўтган уч йилда тобора кенгайиб, фуқароларга 140 дан ортиқ турдаги давлат хизматлари кўрсатаётгани бу борада ислоҳотлар тобора олға силжиётганига далилдир.\nПандемия дунё аҳолисини синовдан ўтказиб турган бир пайтда Давлат хизматлари марказларида тезкор, қулай ва шаффоф тизимни яратишга қаратилган барча шароит вақтни тежаш, турли оворагарчилик ва харажатларнинг олдини олиш имконини берди. Яратилган қулайликлар туфайли фуқаролар кўплаб давлат хизматларидан фойдаланиш учун масофадан туриб мурожаат қилишга одатландилар.\n— 19 та марказимиз томонидан жорий йилнинг ўтган 10 ойи давомида жисмоний ва юридик шахсларга 702 минг 950 та давлат хизматлари кўрсатилган, — дейди ДХА Фарғона вилояти бошқармаси бошлиғи ўринбосари Абдурашид Юлдашев. — Шундан 26 минг 678 дан ортиғи чекка ва олис ҳудудларга борган ҳолда, имконияти чекланган, ёлғиз ва кекса фуқароларга мобил тартибда ташкил этилди. Шунингдек, пандемия шароитида марказларимиз томонидан аҳоли ўртасида давлат хизматларидан Ягона интерактив давлат хизматлари портали орқали электрон тарзда фойдаланиш бўйича тарғибот ишлари олиб борилмоқда. Бу эса карантин шароитида айни муддао бўлмоқда. Мазкур портал орқали мурожаат қилган шахсларга марказга бориб тўланадиган тўловга нисбатан камроқ тўлаш имконияти, яъни имтиёз бериш орқали қулайликлар яратилганлиги, бундай қулайликлардан самарали фойдаланганда фуқароларимизнинг вақти ҳам, маблағи ҳам тежалиши тушунтирилмоқда. Бу эса аҳоли учун хизмат кўрсатиш сифати ва самарадорлигини янада оширади. Бундан ташқари, бугунги кунда мурожаат қилувчиларнинг ишларини осон, тез ва қулай ҳал этишда инсон омилини имкон қадар камайтириш тақозо этилмоқда. Бунинг учун идоралараро электрон тизим билан ишловчи ташкилотлардаги айрим муаммо ва камчиликларни ҳал этиш лозим.\nИнтеграция жараёнларини имкон қадар тезроқ ва мукаммал йўлга қўйишда айрим идора мутасаддиларининг сусткашликка йўл қўяётгани фаолиятимизга салбий таъсир кўрсатмоқда. Шу боис, давлат органлари ва бошқа ваколатли ташкилотлар томонидан жисмоний ва юридик шахсларга давлат хизматлари кўрсатишда қонунбузилиш ҳолатларига йўл қўйилаётгани аниқланиб, улар юзасидан тегишли таъсир чоралари ҳам қўлланилаётгани айни ҳақиқат. Масалан, жорий йилнинг ўтган даврида биргина субсидия олиш масаласи бўйича аҳолидан келган мурожаатларни масъул ташкилотлар томонидан кўриб чиқишда нақд 3 минг 800 та муддат бузилиши ҳолатлари аниқланган. Ваҳолонки, Вазирлар Маҳкамасининг 2020 йил 25 мартдаги 182-сон қарори билан тасдиқланган Уй-жой сотиб олиш учун фуқароларга субсидия тўлаш тартиби тўғрисидаги низомга мувофиқ масъул ташкилотлар ўн иш кунида ариза берувчининг ижтимоий мезонларга мувофиқлигини у томонидан тақдим этилган ҳужжатлар асосида ўрганиб чиқилиши белгиланган. Шу боисдан, қонунбузилишлар ва уларга имкон берувчи сабаблар ва шарт-шароитларни бартараф этиш ҳақида масъул ташкилот раҳбарлари номига 24 та тақдимномалар киритилган.\nТаъкидлаш лозимки, кучли фуқаролик жамияти қуришнинг муҳим шартларидан бири жамоатчилик назоратининг мавжудлигидир. Шу мақсадда давлат хизматлари кўрсатиш соҳасида ҳам самарали ва сифатли хизматлар кўрсатиш бўйича жамоатчилик назоратини амалга оширишда замонавий механизмларни амалиётга жорий этиш лозим.\nПандемия шароитида бутун дунё бўйлаб бошланган карантин чекловлари фаолият туридан қатъий назар ҳар қандай кўринишдаги ташкилот ва корхоналарни, халқаро корпорациялар, йирик ишлаб чиқарувчиларни аёвсиз синовдан ўтказмоқда. Уларни янгича фикрлаш ва бутунлай бошқача тартибда ишлашга мажбур қилмоқда. Хаосга тушиб қолган, боши берк кўчада дастурхон ёзган ишбилармонларни ноанъанавий усулларни ишлаб чиқиш, кашф қилиш ва тижоратга жорий қилишга мажбур қилди.Кутилмаганда камчиликлар,ноқисликлар ва муаммолар юзага қалқиб чиқди.\nХусусан,мамлакатимизда ҳам барча соҳалар пандемия шароитига мажбурий-ихтиёрий равишда мослашди. Давлат хизматлари агентлиги тизимида ҳам аввалдан жорий қилинган,бироқ, «юриб кетмаётган» онлайн хизмат кўрсатишга бўлган эҳтиёж кескин ортди.Бу янгича ва замонавий тизим ушбу мураккаб шароитда нақадар тўғри танлов ва тўғри ислоҳот эканлигини амалда исботлаб қўйди. Демак, Давлат хизматлари марказларининг жойларда ташкил этилаётгани юксак мақсадлар сари одимлаётган янгича дунёқарашдаги янгича Ўзбекистонга хос ва мос тарзда фаолият кўрсатмоқда. Зеро, халқимизнинг юксак ишончи, эзгу орзу ва умидлари ана шу муҳташам Давлат хизматлари марказларида ўз ифодасини топади.\nДХА Фарғона вилоят бошқармаси Жамоатчилик ва ОАВ билан\nалоқалар шўъбаси етакчи маслаҳатчиси.


Навальнийни даволаётган врач: Мижозимнинг заҳарлагангани эҳтимолдан холи эмас\n25 феврал 2021, Тошкент вақти: 18:37\nМосквада полиция “Коррупцияга қарши кураш” жамғармаси раҳбари Алексей Навальний ётқизилган қамоқ шифохонаси олдида тўпланган йигирмадан ошиқ одамни тарқатиб юбориб, бир журналистни қўлга олди.\nКуни кеча маъмурий жазо ўтаётган Навальний “ўткир аллергик реакция” ташхиси қўйилиб, ҳибсхонадан шошилинч тарзда касалхонага ўтказилган эди. Навальнийнинг шахсий доктори мижози номаълум химикат билан заҳарлангани эҳтимолдан холи эмаслигини айтди.\nИжтимоий тармоқларда тарқалган видеоларда полиция Навальний ётқизилган шифохона олдида тўпланган шахсларни тарқатаётганини кўриш мумкин.\nПолиция, шунингдек, ҳодисани жонли эфирга узатиб турган “Дождь” журналистини қўлга олган.\nНавальнийнинг врачи Анастасия Васильева у билан қисқа суҳбатлашганидан кейин, унга қўйилган “ўткир аллергик реакция” ташхисига ишонмаслигини, мижози аслида заҳарланган бўлиши мумкинлигини айтди.\n“Коррупцияга қарши кураш” жамғармаси матбуот котиби Кира Ярмишга кўра, кеча “[Навальний]нинг юзлари шишиб, териси қизариб кетган”.


Россияда мигрантларга ёрдам берадиган янги портал ишга тушди 744\nРоссияда мигрантлар ва уларнинг оила аъзоларини қулай интеграциялашуви учун “адаптациямигрантов.рф» янги ахборот портали ишга тушди.\nРоссияда мигрантларнинг яхши мослашиб кетишлари учун янги ахборот портали ишга тушди, деб хабар берди ИИВ вилоят бошқармаси матбуот хизмати.\nБу портал Россия Федерацияси ҳудудларига ишлаш учун келган хорижий фуқароларнинг руслар жамиятига қўшилиб кетишига кўмак бериш мақсадида ташкил этилганлиги айтилмоқда.\nБарча учун кириш имконияти бўлган сайтда Россия Федерацияси ҳудудидаги чет эл фуқароларининг ижтимоий ва маданий мослашуви соҳасидаги фаолиятни амалга оширувчи ташкилотлар ҳақида турли хил маълумотлар берилган.\nБундан ташқари, порталда ёрдам кўрсатувчи марказларнинг контактлари мавжуд. Мигрантлар керакли ишонч телефонлари рақамларини, мобил иловаларга ҳаволаларни билиб олишлари, бепул онлайн маслаҳатлар олишлари мумкин бўлади.\nШунингдек, «адаптациямигрантов.рф» сайтида чет эл фуқаролари учун хабарлар бериш билан турли сайтларга ва турли ижтимоий тармоқларга ҳаволалар берилади.\nСайтда мигрантлар меҳнат соҳасидаги қўшимча маълумотлар, Россия Федерацияси қонунлари билан танишишлари, чет элликларнинг мослашуви ва интеграцияси соҳасида профессионал стандартларни шакллантирадиган эксперт маълумотларини ўқишлари мумкин.\nТаъкидланишича, портал мигрантлар ва уларнинг оилаларини ижтимоий-маданий мослашув ва интеграцияни амалга оширувчи ташкилотлардан маълумотларни ҳам тўплайди.\n«Мигрантларга ёрдам» деган махсус бўлимда эса меҳнат муҳожирини қизиқтирган саволлар ва муаммолари ҳамда саволларга берилган жавоблар ва тавсиялар жойлаштирилиши айтилмоқда\nБу лойиҳа Россия хукуматининг миллатлар масалалари бўйича Федерал агентлиги кўмагида амалга оширилмоқда. Энг муҳими бу сайтдан фақат рус тилини билганлар фойдаланиши мумкин. Чунки, сайт фақат рус тилида ишлайди. Демак, у ерга кириб, бирор маълумот олиш ёки савол билан мурожаат қилиш учун мигрантлардан рус тилини билиш талаб этилади. Буёғи эса Россия хукуматининг ички сиёсати бўлиб, улардан ўзбек ёки бошқа хорижий тиллардаги саҳифаларини очишни талаб қилиш самара бермайди. Бунга дастлаб катта маблағ ва кўплаб мутахассислар талаб этилса, қолаверса бугунги амалдаги ҳокимиятнинг рус тилини тарғиб этиш сиёсати йўл бермайди.


UNICEF Ўзбекистонда болалар меҳнатига оид иддаоларни текширмоқда\nUNICEF ташкилоти кузатувчилар гуруҳи Ўзбекистонда пахта етиштиришда болалар меҳнатидан фойдаланилаётганига оид айбловларни ўрганиш учун вилоятларда мониторинг ўтказишни бошлади.\nUNICEF вакиллари Ўзбекистон бўйлаб далаларга юборилгани ҳақида Озодлик радиосига ташкилотнинг Женевадаги минтақавий қарогоҳи вакили Жон Бадд маълум қилди.\n- Болалар ҳуқуқларини ҳимоя қилиш мандати доирасида UNICEF бу йил ҳам Ўзбекистондаги пахта мавсумида болалар меҳнати билан боғлиқ вазиятни ўрганиш учун мониторинг ўтказяпти. Кузатувчи гуруҳларимиз Ўзбекистоннинг турли минтақаларига жўнатилди. Мониторинг натижалари ҳақида ҳамкорларимиз, жумладан Ўзбекистон ҳукуматига лозим вақтда билдирамиз,- деди Жон Бадд.\nБундан аввал, UNICEF ташкилотининг Тошкентдаги вакили Жан-Мишел Делмот мониторинг ўтказиш бўйича Ўзбекистон ҳукуматидан таклиф бўлгани, ўзбек расмийлари ташкилот ходимларига мамлакатда болалар меҳнати муаммоси юзасидан мониторинг ўтказишларига кўмак беришни ваъда қилгани ҳақида билдирган эди.\nUNICEF ташкилотининг Женевадаги минтақавий қарогоҳи вакили Жон Бадд, шу ўринда, улар Ўзбекистонда ўтказаётган қисқа кузатувлар тўлақонли мониторинг ўрнини боса олмаслигини қўшимча қилди.\n- Биз ўтказаётган бир лаҳзалик, қисқа кузатувлар Халқаро меҳнат ташкилоти томонидан белгиланган мезонларга кўра амалга ошириладиган ҳер томонлама ва мустақил мониторинг ўрнини боса олмайди. Биз ана шундай мониторинг ўтказилиши тарафдоримиз, - деди Жон Бадд.\nТошкент ҳукумати эса Ўзбекистон пахта терим мавсумида мониторинг ўтказиш учун Халқаро меҳнат ташкилотининг мустақил мониторинг гуруҳини мамлакатга таклиф қилиш чақириқларини рад этиб келаётир.\nШунингдек, мамлакат ичкарисидаги ҳуқуқ фаолларига ҳам бу борада тўсқинлик қилинади.\nЎтган ой қашқадарёлик фаоллар Косон туманида болаларни пахта теримига сафарбарлигига оид мониторинг ўтказишаётган пайтда милиция томонидан ушлаб олиб кетилган эди.\nҲуқуқ ташкилотлари Ўзбекистон ҳукумати болаларни меҳнатга мажбурлашда давом этаётганини айтади.\nАввалроқ Wikileaks Интернет сайти орқали ошкор этилган махфий дипломатик ҳужжатларда UNICEF Ўзбекистондаги мажбурий болалар меҳнати билан боғлиқ муаммо кўламини пасайтириб кўрсатишга урингани фош этилган эди.\n"Афтидан, ташкилот Ўзбекистон ҳукумати билан яхши муносабатларни сақлаб қолиш учун шундай қадамга борган", деб ёзган эди бу ҳақда Eurasianet нашри.\nWikileaks очиқлаган ҳужжатларга UNICEF ташкилоти муносабат билдирмади.\nКўплаб халқаро ташкилотлар Ўзбекистон ҳукуматини болалар меҳнатидан фойдаланишда айблаб келади.\nҲуқуқ фаолларига кўра, ҳар йили Ўзбекистон ҳукумати бутун мамлакатдаги мактаблардан икки миллионга яқин болаларни пахта далаларига сафарбар қилиб, уларни пахта теришга мажбурлайди.\nЖиззаҳлик лицей ўқувчиси Жасурбекнинг айтишича, вилоятда бешинчи синф ўқувчилари ҳам эрталабдан кечгача пахта теримига жалб қилинган.\n- Бешинчи синфдан юқориси чиқаяпти. 1 октябргача кичик синфлар тушгача ўқиб, тушдан кейин чиқарилаётган эди. Шу ой бошидан ҳозир мактаб ҳам ёпилган. Ўқувчилар кун бўйи теряпти,- дейди Жасур.\nWall-Mart, Marks&Spencer, Gap, TESCO, Gymbory сингари кийим-кечак билан савдо қилувчи дунёдаги етакчи ширкатлар Ўзбекистонда етиштирилган пахтани бойкот қилганлар.


Санкт-Петербургда меҳнат муҳожирлари экстремизмда гумон қилинмоқда - BBC Uzbek - O'zbekiston\nСўнгги янгиланиш 11 феврал 2013 - 09:13 GMT\nРоссия ҳуқуқни муҳофаза қилиш ходимлари асосан намозхон меҳнат муҳожирларидан гумон қилмоқда.\nРоссия ахборот агентликлари хабар тарқатишича, Санкт-Петербург шаҳрида меҳнат муҳожирларининг шахси ва нима билан шуғулланиб юргани яхшилаб ўрганилмоқда.\nЯқинда Санкт-Петербург шаҳридан беш нафар Тожикистон фуқаролари чиқариб юборилгани хабар қилинади.\n11 феврал куни бир нечта озарбайжонлик меҳнат муҳожирлари ҳам ватанига қайтарилган.\nШунингдек, икки Ўзбекистон фуқаросини ҳам чиқариб юборилиши ҳақида хабарлар бор.\nРасмий хабарларга кўра, ўтган жума куни Санкт-Петербург вилояти бўйлаб ўтказилган махсус амалиёт чоғида 271 киши ушланган, улар орасида Россияда ноқонуний яшаб келган муҳожирлар бўлган.\nМаълумотларда келтирилишича, ушланган меҳнат муҳожирлари экстремизмда гумон қилинмоқда.\nЎтказилган суриштирув ишларидан сўнг кўпчилик меҳнат муҳожирлар қўйиб юборилган. Бироқ уларнинг бир қанчаси ватанига қайтарилиши мумкин.\nСанкт-Петербургда ишловчи ўзбекистонлик меҳнат муҳожирининг айтишича, ҳақиқатдан ҳам жума куни масжидга намоз ўқигани борган оддий намозхонларни ушлаб кетишган.\nЛекин ушланганларнинг сони 600-700 атрофида экани айтилмоқда.\nУларнинг ҳозир қаерда эканлиги номаълум, дейди ўзбекистонлик муҳожир.\nЎзбекистонликнинг айтишича, ўзи ҳам жума намозига чиқмоқчи бўлиб кетаётганда милиция ходимлари томонидан ушланган. Унинг ҳужжатларининг муддати тугагани боис бўлимда уч соат ушлаб туриб, кейин қўйиб юборишган.\nСанкт-Петербургдаги намозхонлар бир бинодан масжид сифатида фойдаланиб келишган. ОМОНчилар у ерга бориб, намозга тўпланганларни битта-битта текширишган ва 500 га яқин кишини автобусларга солиб сўроқ учун олиб кетишган.\nОМОНчилар кўпроқ соқол қўйган намозхонлардан шубҳаланган. Меҳнат муҳожирининг айтишича, намозхонларнинг кўпида ҳужжат бўлмаган бўлса ҳам, асосий эътибор уларнинг қайси маҳзабга аъзолиги, қандай намоз ўқиши, имоми кимлиги, Арабистондан молиявий ёрдам оладими каби саволларга қаратилган. Сўроқ пайтида меҳнат муҳожирларидан бармоқ излари олинган, яна бир сафар қўлга тушса, юртига чиқариб юборилиши огоҳлантирилган.\nМосквадаги инсон ҳуқуқлари фаоли ўзбекистонлик Баҳром Ҳамроевга кўра, "Намозхонларнинг ҳақиқатдан ҳам қўпорувчилик ниятлари борлиги учун эмас, Россия аҳолисини мамлакатдаги муаммолардан чалғитиб, мусулмонларга қарши тасаввур, нафрат уйғотиш учун қилиняпти". "Шу билан бирга улар Россия ҳукуматининг ўз сиёсатини амалга ошириш учун қурбон қилинмоқда, муҳожирлар келган давлатларга Россиянинг манфаатлари учун босим ўтказиш мақсадида ҳам қилинаётган бўлиши мумкин", дейди Баҳром Ҳамроев.\nБаҳром Ҳамроевнинг аниқлашича, муҳожирлар намоз ўқиб келган масжиднинг имоми ҳисобланган тожикистонлик фуқаро калтакланган, унинг аллақачон Тожикистонга чиқариб юборилгани маълум бўлган.\nРоссияда меҳнат муҳожирларига қарши тез-тез турли текширув ва тазйиқлар ўтказиб келиниши янгилик эмас.\nБироқ бу гал меҳнат муҳожирларини экстремизмда айблаб оммавий қўлга олинаётганлиги ва аксариятини ватанларига қайтарилишига айнан нима сабаб бўлаётгани Россиядаги ҳуқуқ фаоллари томонидан ўрганилмоқда.\nРоссия ва Ўзбекистон мардикорларни "тартибга солиш"ни муҳокама қилаяпти


Ўзбекистонлик муҳожир бир аёл ва унинг боласини ўлдирганликда айбланмоқда\n18 январ 2022, Тошкент вақти: 06:05\nЎзбекистон фуқароси ўлдиргани айтилаётган Елена К. турмуш ўртоғи билан.\nПодмосковенинг Митишчи туманида Ўзбекистон фуқароси бир аёл ва унинг бир ёшга тўлган гўдагини вахшийларча ўлдирганликда гумонланиб ҳибсга олинди. Терговчилар қотилликка ўзбекистонлик бу йигит билан асли қозоғистонлик Елена ўртасида чиққан даҳанаки жанжал сабаб бўлганини тахмин қилмоқдалар.\nЎтган чоршанба куни Митишчи туманидаги Поведники посёлкасидаги ўрмонзорлардан бирида 28 ёшли Қозоғистон фуқароси Елена К. ва унинг бир яшар Эрик исмли ўғилчаси мурдалари топилди.\nТерговчилар қотиллик бундан бир кун аввал содир этилганини аниқлади, дейди Озодлик Радиосига Митишчи шаҳар Тергов қўмитасининг тергов бўлими бошлиғи Михаил Анисимов.\n- Аёл бўғиб ўлдирилган ва боланинг бош миясига ёпиқ жароҳат етказилган. Ҳозир суд-тиббий экспертиза тайинланди. Бу жиноят юзасидан “Икки ва ундан ортиқ шахсларнинг ўлдирилиши”га оид модда асосида жиноий иш қўзғатилди. Қотилликни содир этганликда гумонланаётган ўзбекистонлик меҳнат муҳожири ўз айбига иқрор бўлди,- дейди Михаил Анисимов.\nОзодлик бу қотилликни содир этганликда айбланиб, 18 ёшли ўзбекистонлик Бобурмирзо Солиев ҳисбга олинганини аниқлади.\nТерговчилар тахминларига кўра, 28 ёшли Қозоғистон фуқароси Елена К. фарзанди билан кўчада сайр қилиб юрганида ўлдирилган. Ундан аввалроқ Солиев Елена билан магазинда даҳанаки жанжаллашиб қолгани аниқланган.\nСолиевнинг терговчиларга ёзиб берган иқрорномасида айтилишича, иккинчи марта ўрмонзорда Еленани кўриб қолиб, куртка белбоғи билан аёлни бўғган, йиғлаётган болани эса дарахтга боши билан уриб ўлдирган. Қотилликни содир этган шахс Еленанинг пули, қўл телефони ва бошқа қимматбаҳо буюмларига тегмаган.\n“Оммавий ахборот воситаларида Солиевнинг полицияга ўзи келгани ҳақида айтилаётган гап-сўзлар ҳақиқатга мос эмас”, дея давом этади Митишчи шаҳар Тергов қўмитаси расмийси Михаил Анисимов.\n- Уни ходимларимиз ҳибсга олди, у ҳеч қаерга ўз хоҳиши билан келгани йўқ. Уни ҳибсга олишгандан кейин ўз айбига тўлиқ иқрор бўлди. Ҳар ҳолда тергов якунлангани йўқ, натижаларни кутамиз,- дейди Михаил Анисимов.\nМаълум бўлишича, 18 ёшли Ўзбекистон фуқароси Бобурмирзо Солиев маҳаллий қурилишлардан бирида ишлаб келган.\nЎлдирилган аёл эса Москвага Қозоғистондан ўқишга келган, шу ерда турмушга чиққан ва бир йил олдин фарзандли бўлган.


Лофнинг давоми ёки сигирни ёлғонга аралаштираётган маъмурлар ҳақида\n11 май 2021, Тошкент вақти: 16:25\nПахтада, ғаллада ва бошқа кўплаб соҳаларда қўшиб ёзиш авж олгани овоза бўлган Ўзбекистонда энди одам сони ҳам қўшиб ёзилиши урфга кираётган кўринади.\n“Регнум” ахборот агентлиги Ўзбекистондаги “Маҳалла” жамғармаси маълумотларига таяниб, мамлакатда ўтган дам олиш куни ўтказилган хайрия ҳашарида 16 миллиондан зиёд ўзбекистонлик иштирок этгани ҳақида ёзди.\nАйнан мана шу рақам бироз бош қашишни биладиган одамда сал шубҳа уйғотади.\nЎзбекистон Давлат статистика қўмитаси ёзнинг бошида тарқатган хабарга қараганда, жорий йилнинг 1 апрелида Ўзбекистон аҳолиси 26 миллион 700 минг кишини ташкил этган. Аҳолининг 56 фоизи ёши 15дан 64гача бўлган кишилардир.\n16 миллион киши умумий аҳолининг 70 фоизи деганидир.\nДемак, ҳашарда 15 ёшдан 64 ёшгача бўлганлар ёппасига ва улардан ташқари ёш болалар ва пайғамбар ёшидан ўтиб кетганларнинг камида 14 фоизи иштирок этган. “Маҳалла” жамғармасига ишониладиган бўлса, бемору ногиронлар ҳам, айни пайтда таътилда бўлган ўқувчию талабалар ҳам меҳнат байрамидан четда қолмаган.\nБироқ “Озодлик” мухбири эҳтимол “Маҳалла” ҳисобга киритган баъзи ўзбекистонликлар билан гаплашиб, жамғарма сал ошириб юборганига ишонч ҳосил қилди.\n“Жиззахда юқоридан, вазирликдан одам келар экан, деб кўчаларни супуриб юрганларни кўрдим. Лекин йўлда - Ғаллаорол, Бахмал туманларида бировнинг ҳашарга чиққанини кўрмадим. Борган еримиздаям ҳатто қишлоқ фуқаролар йиғинлари ходимлари тўйда ичиб ўтирганини кўрдим”, - дейди ҳашар куни Бахмал туманига тўйга борган жиззахлик аёл.\nБалки бу аёл машина тез юрган бўлса, ҳашарчиларни кўрмай ўтиб кетиб қолгандир. Ҳашар у киши тилга олган туманларда ҳам ўтказилгандир.\nСамарқандлик суҳбатдош ҳам ҳашарга қатнашмабди.\n“Кўзи ожиз одамман. Шунинг учун бизни давлат мажбур қилиб ўтирмайди. Лекин Мустақиллик куни муносабати билан ҳашар уюштирилгани тўғрисида радиодан эшитдим”, - деди самарқандлик суҳбатдош.\nЖиззахлик аёл тўйга боргани, самарқандлик тингловчи кўзи ожиз бўлгани учун ҳашарга қатнашмагани ҳашар бўлмади, дегани эмас, албатта.\nЛекин аҳолининг 70 фоизи иштирокида, яъни 16 миллион киши қатнашиб ҳашар бўлди, деб маълумот бериш ҳам сал ғалатироқда.\nҚолаверса, самарқандлик тингловчи қуйидаги ҳисоб-китобларни келтирди:\n“Аҳолининг анчагина қисми Қозоғистонга, Россияга кетиб қолган. Шунинг учун 16 миллион кишининг ҳашарга чиқиши ишониб бўлмайдиган рақам”.\nБу лавҳа ҳашар тўғрисида эмас. Лавҳа Ўзбекистонда ғирт советча андозалар асосида ҳанузгача ёлғон урчитилаётгани ҳақдадир.\n“Маҳалла” жамғармасидан олинган маълумотга таяниб “Регнум”нинг ёзишича, ҳашар иштирокчилари ёлғиз қариялар, ногиронлар, қаровчисиз қолган болалар ва кам таъминланган оилаларга қарийб 400 миллион сўмлик моддий ёрдам уюштириб берган.\nЎзбекистон маъмурлари ҳашарсиз ҳам Ижтимоий ҳимоя йилида кам таъминланган оилаларга ёрдам кўрсатиб келмоқда. Масалан, сигир совға қиляпти. Лекин шу ишгаям ёлғон аралашганини айтади жиззахлик момо.\nУнинг сўзларига кўра, Бахмал туманида ҳоким томонидан бир оилага сигир олиб келиниб, суратга туширилиб, кейин қоғозларга қўйдирилиб, сигирни қайтариб олиб кетишяпти.\n“Худо кўриб турибди-ку?! Қандай ёлғон гапирай?! Бахмалликлар ниҳоятда қийналиб қолдик, деб ўзлари айтяпти”, - дейди момо.\nМустақиллик шарофати билан ўтказилган ҳашарда 16 миллион (яъни аҳолининг 70 фоизи) қатнашди, деб эмас, чиндан ҳам иштирок этганини, бир миллионми, икки миллионми, ёзса, Москва сўкадими?\nАхир, Ўзбекистон мустақил-ку!?